title: टोरोंटो

text: टोरोंटो (Toronto; ) कैनेडियन प्रांत ओंटेरियो की राजधानी है। 2016 में 27,31,571 की आबादी के साथ, यह कनाडा का सबसे आबाद शहर है और उत्तर अमेरिका का चौथा सबसे आबाद शहर है। यह शहर 'गोल्डन हॉर्सशू' ढेर का केंद्र है। जबकि ग्रेटर टोरोंटो की आबादी 2016 में 64,17,516 थी। टोरोंटो व्यापार, वित्त, कला और संस्कृति का एक अहम केंद्र है और इसे दुनिया के सबसे बहुसांस्कृतिक एवं कॉस्मोपॉलिटन शहरों में से एक का दर्जा दिया गया है।


title: टोरोंटो

text: 10,000 वर्षों से ज़्यादा के लिए टोरोंटो क्षेत्र के पठार में पहले स्वदेशी लोग बसते थे जहाँ नदियाँ, गहरी घाटियाँ, और शहरी जंगल मौजूद हैं। जब मिसिसौगा जाति ने ब्रिटिश सरकार को अपनी ज़मीन सौंप दी, ब्रिटिश ने सन् 1793 में यॉर्क नामक शहर को बसाया और इसे अपर कनाडा की राजधानी बना दी। 1812 के युद्ध के समय, यॉर्क के युद्ध के दौरान इस शहर को अमेरिकी सेना के हमले के चलते काफी नुकसान हुआ। यॉर्क के नाम को बदल दिया गया और 1834 में टोरोंटो नगर के रूप में निगमित कर दिया गया। बाद में 1867 में कैनेडियन कंफेडेरशन के ओंटेरियो प्रांत की राजधानी बना दिया गया। राज्य-हरण और मिश्रण के ज़रिए शहर की सीमा को के इसके वर्तमान क्षेत्र तक इतिहास के दौरान काफी बढ़ाया गया है।


title: टोरोंटो

text: टोरोंटो संगीत, थिएटर, फिल्म निर्माण, और टीवी शो के निर्माण के लिए एक मुख्य स्थल है। यह कनाडा के मुख्य राष्ट्रीय ब्रॉडकास्ट नेटवर्क्स और मीडिया आउटलेट्स का मुख्यालय भी है। इसके कई सांस्कृतिक संस्थान हर साल करीब 4 करोड़ लोगों को आकर्षित करता है। टोरोंटो को इसकी ऊँची इमारतों के लिए जाना जाता है, खासकर कि CN टावर, जो पश्चिमी गोलार्द्ध का सबसे ऊँची इमारत है।


title: टोरोंटो

text: टोरोंटो शेयर बाजार, और कनाडा के पाँच सबसे बड़े बैंकों के मुख्यालय यहीं स्थित हैं। इस शहर की अर्थव्यवस्था को इसकी प्रौद्योगिकी, वित्तीय सेवाएँ, विज्ञान, शिक्षा, कला, पहनावा, पार्यावारणिक नवाचार, भोजन, और पर्यटन, काफी बढ़ावा देते हैं।


title: टोरोंटो

text: 'टोरोंटो' शब्द को अंग्रेज़ी और फ्रेंच में कई वर्तनियों में लिखा गया था जैसे 'Tarento', 'Tarontha', 'Taronto', 'Toranto', 'Torento', 'Toronto', और 'Toronton'। "टोरोंटो" शब्द का उल्लेख सबसे पहले 1632 सन् में हुरोन भाषा के फ्रेंच संस्करण में हुआ था। इसका उल्लेख फ्रेंच भाषा में भी कई दूसरे जगहों को सन्दर्भित करते हुए किया गया था। इस नाम का तब इस्तेमाल होने लगा जब ओंटेरियो झील से हूरोन झील तक के राह को 'टोरोंटो कैरयिंग-प्लेस ट्रेल' (Toronto Carrying-Place Trail) बुलाया जाने लगा।


title: टोरोंटो

text: 1660 युग में इरोकोई जाति ने वर्तमान टोरोंटो के स्थान पर दो गाँवों की स्थापना की। ये थे रूज नदी के तट पर गानातसेकव्यागॉन, और हंबर नदी के तट पर तेयायागॉन। 1701 में मिसिसौगा जाति ने इरोकोइयों पर हमला कर दिया जिससे वे इन गाँवों को छोड़कर वर्तमान न्यू यॉर्क क्षेत्र में आकर बस गए। फ्रेंच व्यापारिकों ने 1750 में फोर्ट रूइल की स्थापना की (वर्तमान प्रदर्शनी भूमि को यहाँ बसाया गया है), मगर सप्तवर्षीय युद्ध के दौरान इस जगह को छोड़ दिया। 1763 में ब्रिटिशों ने फ्रांस और उनके देशज साथियों को हरा दिया और इस जगह को क्युबेक नामक ब्रिटिश कॉलनी बना दिया।


title: टोरोंटो

text: जब अपर कनाडा के प्रांत को बनाया जा रहा था, इसे एक राजधानी की ज़रूरत थी तो 1787 में ब्रिटेन के लॉर्ड डोरचेस्टर ने टोरोंटो क्षेत्र में 1000 कि.मि. के क्षेत्र को खरीदने का आयोजन किया। डोरचेस्टर ने इस जगह का नाम टोरोंटो रखना चाहा। 1813 में 1812 के युद्ध के दौरान यॉर्क के युद्ध में संयुक्त राष्ट्र ने शहर पर कब्ज़ कर लिया। जॉन स्ट्राचन ने शहर के आत्मसमर्पण के लिए एक समझौता में प्रवेश किया। पाँच दिन के अपने कब्ज़े के दौरान संयुक्त राष्ट्र ने गढ़ के अधिकांश भाग को तबाह कर दिया और सांसद भवनों में आग लगा दी। यॉर्क में हुई इस तबाही के बदले में ब्रिटिश ने वाशिंगटन डी.सी. को जलाकर बदला लिया।


title: टोरोंटो

text: 6 मार्च 1834 में यॉर्क को टोरोंटो नगर के रूप में निगमित किया गया और इसे एक देशज नाम दिया गया। राजनीतिज्ञ विलियम ल्योन मकेंज़ी टोरोंटो के पहले महापौर बने और उन्होंने ब्रिटिशों के खिलाफ़ अपर कनाडा विद्रोह की सृष्टि की। उस समय टोरोंटो के 9,000 की आबादी में अफ्रीकी-अमेरिकी ग़ुलामों की संख्या अधिक थी। कुछ काले वफादार भी थे जिन्हें नोवा स्कोश्या में बसाया गया था। कुछ समय के लिए टोरोंटो कनाडा प्रांत की राजधानी थी: पहले 1849 से 1852 तक क्योंकि मॉन्ट्रियल में दंगों की संभावना बढ़ रही थी, और बाद में 1856 से 1858 तक। उसके बाद 1866 तक क्युबेक को कनाडा की रादधानी बना दिया गया (कनाडाई परिसंघ के एक वर्ष पहले तक)। उसके बाद से कनाडा की राजधानी ओटावा, ओंटेरियो रही है। इसके औपचारिक सृष्टि के बाद टोरोंटो 1867 में ओंटेरियो प्रांत की राजधानी बन गई। ओंटारियो विधानमंडल की सरकार की सीट क्वींस पार्क में है। 1921 में शहर के यातायात प्रक्रिया को सार्वजनिक कर दिया गया।


title: टोरोंटो

text: 2003 में शहर को अंतर्राष्ट्रीय आकर्षण मिला जब यह शहर एक SARS महामारी का केंद्र बना। बीमारी को फैलने से रोकने के लिए उठाए गए कदमों ने अस्थायी रूप से शहर की अर्थव्यवस्था को गतिहीन कर दिया। 14–17 अगस्त 2003 को यह शहर एक विशाल ब्लैकआउट से गुज़रा जिसने लाखों टोरोंटोनियनों को प्रभावित किया। इसके दौरान कुछ लोग ऊँची इमारतों के ऊपर भटक गए, ट्रैफिक लाइट्स बंद हो गए और सबवे सेवा में रोक आ गई। कनाडा में कोविड-19 महामारी का पहला केस टोरोंटो में आया था और यह शहर के कुछ केंद्रों में से एक है।


title: टोरोंटो

text: टोरोंटो के क्षेत्र में फैला है, और इसके उत्तरी केंद्र से दक्षिणी केंद्र की दूरी है । ओंटेरियो झील के पश्चिमोत्तरी तट पर यह की लंबाई में फैला है। टोरोंटो द्वीप और पोर्ट भूमि झील के ऊपर मौजूद हैं जिससे टोरोंटो बंदरगाह का निर्माण होता है। 1950 और 1960 के युग में एक और बंदरगाह का निर्माण हुआ था और अब इसका इस्तेमाल मनोरंजन के लिए होता है।


title: टोरोंटो

text: टोरोंटो शहर में ग्रीष्म काफी गर्म होता है। कनाडा प्राकृतिक संसाधन के अनुसार टोरोंटो शहर '7a' जंगल क्षेत्र में है, जबकि पास के कुछ इलाकों के क्षेत्र रेटिंग और भी कम हैं।


title: टोरोंटो

text: शहर में चार अलग-अलग ऋतुएँ देखे जा सकते हैं, मगर हर ऋतु में मौसम दैनिक रूप से बदलता रहता है। पानी के पास स्थित एक महानगर होने के नाते टोरोंटो की दैनिक तापमान सीमा काफी कम है। घने अर्बनस्केप की वजह से पूरे वर्ष में रातें गर्म-सी ही होती हैं। औसत तापमान ग्रामीण इलाकों से शहर में करीब ज़्यादा है। हालाँकि वसंत के दोपहरों के समय यह झील से आने वाली हवा के कारण ठंडा भी होता है, क्योंकि इन ऋतुओं में ओंटेरियो झील आस-पास के वातावरण से ज़्यादा ठंडा होता है। झील से ये हवाएँ ज़्यादातर ग्रीष्मकाल में ही बहती हैं जिससे गर्माहट कम जाती है।


title: टोरोंटो

text: शीत ऋतु में काफी ठंड होती है और अक्सर बर्फ पड़ती है। शीत के समय तापमान आम तौर पर के नीचे होता है जब तापमान लगातार से नीचे रहती है, तब टोरोंटो में एक ठंडी तस्वीर देखने को मिलती है, जो हवा की ठंड से और भी ठंडी हो जाती है। कभी-कभी तापमान से भी नीचे चला जाता है। बर्फीले तूफ़ानों की वजह से लोगों के अनुसूचियों में समस्याएँ आ सकती हैं। ग्रीष्म काल में शीत के प्रभाव के भुलाने के लिए गर्मी काफी होती है। दिन में तापमान से ऊपर होता है और कभी-कभी से भी ऊपर चला जाता है। हवा में जल की मात्रा अधिक होने पर तापमान तक पहुँच सकती है। वसंत और हेमंत सांस्कृतिक ऋतुएँ हैं और इन समयों में दिन का तापमान के आस-पास रहता है।


title: टोरोंटो

text: वर्षण पूरे वर्ष करीब समान मात्रा में होती है, परंतु अधिकांश बारिश ग्रीष्मकाल में देखी जा सकती है। औसत वार्षिक वर्षण करीब है, जबकि वार्षिक हिमपात है। टोरोंटो को 2,066 घंटों के धूप घंटे तथा दिन के उजाले घंटों का 45 प्रतिशत प्राप्त होता हैं।


title: टोरोंटो

text: 2016 में छः सबसे प्रसिद्ध सांस्कृतिक समूह थे चीनी (12.5 प्रतिशत), अंग्रेज़ी (12.3 प्रतिशत), और कैनेडियन (12.0 प्रतिशत)। दूसरे समूह थे यूरोपीय (47.9 प्रतिशत), एशियाई (मध्य-पूर्व सहित 40.1 प्रतिशत), अफ्रीकी (5.5 प्रतिशत), लेटिन/मध्य/दक्षिण अमेरिकी (4.2 प्रतिशत) और उत्तर अमेरिकी देशज (1.2 प्रतिशत)। यह विविधता टोरोंटो के महानगरीय क्षेत्र में साफ़ देखा जा सकता है जहाँ चाइनाटाउन, कोर्सो इटालिया, ग्रीकटाउन, केनसिंगटन मार्केट, कोरियाटाउन, लिटल इंडिया, लिटल जमैका, लिटल इटली, लिटल पोर्तुगल जैसी जगहें देखी जा सकती हैं। यहाँ कुछ पोलिश समुदाय भी मौजूद हैं।


title: टोरोंटो

text: टोरोंटो एक प्रथम टीयर नगर पालिका है जिसके पास एक महापौर-सभा सरकार है। पौर निगम की संरचना को 'सिटी ऑफ़ टोरोंटो ऐक्ट' में बनाया गया है। टोरोंटो के महापौर को शहरवासियों द्वारा जनहित पर चुना जाता है। महापौर और नगर सभा के सदस्य बिना किसी राज सीमा के, 4 वर्षों तक अपने स्थान पर रहते हैं। 2016 तक सभा में बारह समितियाँ हैं। इस शहर में वर्तमान में चार नगर सभाएँ हैं जो स्थानीय विषयों पर फैसले लेते हैं। नगर सभा द्वारा नियुक्त किए जाने वाले करीब 40 उपसमितियाँ भी हैं, जैसे 'Pedestrian Committee', 'Waste Diversion Task Force 2010' और 'Task Force to Bring Back the Don'।


title: ग्रीन पार्क, दिल्ली

text: यह दक्षिण दिल्ली का आवासीय इलाका है।


title: मुनिरका, दिल्ली

text: यह दक्षिण दिल्ली का एक गाँव है, जो कि अब "लाल डोरा" क्षेत्र में आता है।


title: मुनिरका, दिल्ली

text: मुनिरका दक्षिण पश्चिम दिल्ली में एक शहरी क्षेत्र है, जवाहरलाल नेहरू विश्वविद्यालय(जेएनयू)और भारतीय प्रौद्योगिकी संस्थान दिल्ली(आईआईटी दिल्ली)परिसरों के पास स्थित है। मुनीरका का इतिहास १५वीं शताब्दी तक है। मुनिर्क नाम मुनिर खान से लिया गया है, जो इस क्षेत्र का एक मन्सबदार था। इसके पड़ोस में दक्षिण में जेएनयू कैंपस, उत्तर-पश्चिम में वसंत विहार, उत्तरी दिशा में आरके पुरम और दक्षिण-पूर्वी मोर्चे पर आईआईटी कैंपस और बर सरई शामिल हैं। बाहरी रिंग रोड उपनगर के पूर्व की ओर उत्तर की ओर स्थित है। यह एक छत के नीचे बहुत से धर्मों को आश्रय प्रदान करता है। मुनिरका सड़कों के अंदर बहुत संकीर्ण है, आमतौर पर २।२-२।५ मीटर चौड़ा। मेट्रो के शुरूवाती दौर में नजदीक का मेट्रो स्टेशन हौज खास था लेकिन अब मुनिरका मेट्रो स्टेशन बनने के पश्चात तैयार होकर सेवा में है।


title: मुनिरका, दिल्ली

text: दिल्ली के आवासीय क्षेत्र]]


title: महिपालपुर

text: महिपालपुर भारत की राजधानी दिल्ली का एक गाँव हें यह दक्षिण दिल्ली की अरावली पर्वत माला में हें. इसके एक तरफ हवाई अड्डा हें तो दूसरी तरफ वसंत कुंज की शानदार कालोनी हें. महिपालपुर गाँव की पुरानी आबादी ऊचे निचे स्थान पर हें. नई आबादी महिपालपुर एक्सटेंसन में ए, एल व के ब्लाक में बसी हुई हें. गाँव का पहाड़ी का एरिया इंडियन आर्मी के पास हें. इसमें से कुछ एरिया को अरावली पार्क का नाम दिया गया हें, जिसमे नील गाय, खरगोस, गीदड़, मोर, सांप, सूअर, नेवला व तरह तरह के जगंली पशु पक्षी हें. पार्क में लोग सुबहे मोर्निंग वाक के लिए जाते हें, महिपालपुर से एक सडक वसंत कुंज महरोली की तरफ जाती हें तो दूसरी धोला कुआँ से गुड्गावा की तरफ जाती हें, गुड्गावा की सडक पर शिव मूर्ति हें, तो महरोली की सडक पर सुल्तान गोरी का मकबरा हें. जिनके लोग दर्सन के लिए आते हें,


title: वसंत कुंज

text: वसंत कुंज दक्षिण दिल्ली का एक प्रसिद्ध आवासीय क्षेत्र है।


title: साकेत, नई दिल्ली

text: साकेत दक्षिण दिल्ली का एक आवासीय क्षेत्र है।


title: मालवीय नगर , दिल्ली

text: मालवीय नगर दक्षिण दिल्ली का आवासीय क्षेत्र है।


title: विनय पाठक

text: विनय पाठक हिन्दी फ़िल्मों के एक अभिनेता हैं जिन्होंने कुछ हिन्दी फ़िल्मों तथा नाटकों में काम किया है। उनको सिनेमा जगत में प्रसिद्धि फ़िल्म खोसला का घोसला में "आसिफ़ इक़बाल" की भूमिका से मिली। इसके बाद भेजा फ़्राई में भी उनके अभिनय को दर्शकों तथा निर्देशकों ने बहुत सराहा। इसके अलावा उन्होंने जॉनी गद्दार तथा खोया खोया चांद में भी अभिनय किया है।


title: २०१४ में निधन

text: निम्नलिखित सूची २०१४ में निधन हो गये लोगों की है।


title: २०१४ में निधन

text: यहाँ पर सभी दिनांक के क्रमानुसार हैं और एक दिन की दो या अधिक प्रविष्टियाँ होने पर उनके मूल नाम को वर्णक्रमानुसार में दिया गया है। यहाँ लिखने का अनुक्रम निम्न है:


title: बालेश्वर

text: बालेश्वर (Baleshwar) या बालासोर (Balasore) भारत के ओड़िशा राज्य के बालेश्वर ज़िले में स्थित एक नगर है। यह उस ज़िले का मुख्यालय भी है।


title: सुकेन्द्रिक

text: सुकेंद्रकी जीव या युकेरियोट () उन सभी जीवों को कहा जाता है जिनकी कोशिकाओं (सेल) के अन्दर केंद्रक कला (nuclear membrane) से घिरा एक केंद्रक (न्युक्लियस) हो। सुकेंद्रिक और प्राक्केन्द्रकी (प्रोकेरियोट) कोशिकाओं में सबसे बड़ा अंतर यह होता है कि सुकेंद्रिक कोशिकाओं में एक केन्द्रक होता है जिसके अन्दर आनुवंशिक (जेनेटिक) सामान होता है। जीवविज्ञान में सुकेंद्रिक कोशिकाओं वाले जीवों के टैक्सोन को 'सुकेंद्रिक' या 'युकेरियोटी' () कहते हैं।


title: सुकेन्द्रिक

text: प्राक्केन्द्रकी बैक्टीरिया (prokaryotes Bacteria) तथा आर्किया (Archaea) को छोड़कर लगभग सभी जीव और वनस्पतियाँ सुकेन्द्रकी जीवों के अन्दर आ जातीं हैं। अर्थात वनस्पतियाँ, जन्तु, कवक (fungi), अवपंक मोल्ड्स (slime moulds), प्रोटोजोआ (protozoa), और शैवाल (algae) सभी सुकेन्द्रकी जीव हैं।


title: सुकेन्द्रिक

text: यूनानी भाषा में 'यु' () का मतलब 'अच्छा' और 'केरी' () का मतलब 'बीज' या (बादाम या अख़रोट की) 'गरी' होता है। युकेरियोट कोशिकाओं में एक स्पष्ट केंद्र (केन्द्रक, यानि न्यूक्लियस) होता है इसलिए उन्हें 'अच्छा बीज' या 'युकेरियोट' कहा जाता है। संस्कृत और यूनानी दोनों हिन्द-यूरोपीय भाषाएँ हैं, इसलिए उनमें बहुत से सजातीय शब्द हैं। यही सजातीयता 'यु-सु' में है।


title: शैवाल

text: शैवाल (Algae /एल्गी/एल्जी; एकवचन:एल्गै) सरल सजीव हैं। अधिकांश शैवाल पौधों के समान सूर्य के प्रकाश की उपस्थिति में प्रकाश संश्लेषण की क्रिया द्वारा अपना भोजन स्वंय बनाते हैं अर्थात् स्वपोषी होते हैं। ये एक कोशिकीय से लेकर बहु-कोशिकीय अनेक रूपों में हो सकते हैं, परन्तु पौधों के समान इसमें जड़, पत्तियां इत्यादि रचनाएं नहीं पाई जाती हैं। ये नम भूमि, अलवणीय एवं लवणीय जल, वृक्षों की छाल, नम दीवारों पर हरी, भूरी या कुछ काली परतों के रूप में मिलते हैं। इस के अध्ययन phycology कहते है


title: शैवाल

text: भूमंडल पर पाए जानेवाले पौधों का विभाजन दो बड़े विभागों में किया गया है। जो पौधे फूल तथा बीज नहीं उत्पन्न करते उनको क्रिप्टोगैम (Cryptogams) कहते हैं और जो फूल, फल एवं बीज उत्पन्न करते हैं वे फेनेरोगैम (Phanerogams) कहलाते हैं। शैवालों का वर्गीकरण क्रिप्टोगैम के थैलोफाइटा (Thallophyta) वर्ग में किया गया है। ये पौधे निम्न श्रेणी के होते हैं, जिनमें पर्णहरित (chlorophyll) पर्याप्त मात्रा में पाया जाता है। पर्णहरित विद्यमान होने के कारण, ये बहुधा हरे रंग के होते हैं। कुछ शैवाल ऐसे भी होते हैं जिनका रंग लाल, भूरा अथवा नीला हरा होता है। अधिकांश शैवाल पानी में तालाबों, रुके हुए जलाशयों तथा समुद्रों में पाए जाते हैं। कुछ शैवाल पादपों के तनों पर, अथवा पत्थर की शिलाओं के ऊपर, हरी परत के रूप में उगा करते हैं। कुछ नीले हरे वर्ण के शैवाल स्नानागार, नदियों तथा तालाबों के सोपानों पर भी उगते हैं। ये एक प्रकार का चिकना पदार्थ छोड़ते हैं, जिसके कारण बहुधा लोग फिसलकर गिर जाया करते हैं। पानी में पैदा होनेवाले शैवालों का विभाजन दो भागों में किया जाता है। कुछ मीठे पानी के शैवाल होते हैं जो तालाबों, झीलों, नदियों आदि में उगते हैं, तथा कुछ खारे पानी के, जो समुद्रों में पाए जाते हैं। मीठे पानी के शैवाल को अलवण जलशैवाल (Fresh water algae) कहते हैं तथा खारे पानीवालों को सामुद्रिक शैवाल (Marine algae) की संज्ञा देते हैं। पानी में ये या तो स्वतंत्र रूप में तैरते रहते हैं, अथवा धरातल पर एक विशेष अंग द्वारा, जिसे स्थापनांग (Hold fast) कहते हैं, स्थिर रहते हैं। पानी में तैरनेवाले शैवाल या तो एककोशीय या बहुकोशीय होते हैं।


title: शैवाल

text: रचना के विचार से शैवालों में बहुत विभिन्नता पाई जाती है। कुछ तो अति सूक्ष्म एककोशिक होते हैं, जो केवल सूक्ष्मदर्शी द्वारा ही दृश्य हैं तथा कुछ ऐसे होते हैं जो कई सेंमी. लंबे होते हैं। क्लोरेला (Chlorella), क्लैमिडोमॉनैस (Chlamydomonas) आदि प्रथम कोटि में ही आते हैं। बड़े कोटिवाले शैवाल सूत्रवत् (filamentous) होते हैं, जो कई कोशिकाओं के बने होते हैं। सबसे बड़ा शैवाल मैक्रोसिस्टिस (Macrocystis) है, जो लाखों कोशिकाओ से बना तथा कई सौ फुट लंबा होता है। प्रत्येक कोशिका के अंदर एक केंद्रक (nucleus) होता है, जिसके चारों ओर कोशिकारस होता है। प्रत्येक कोशिका चारों ओर से कोशिकीय दीवारों से घिरी होती है। पर्णहरित तथा क्लोरोप्लास्ट (chloroplast) कोशिकारस में बिखरे रहते हैं।


title: शैवाल

text: वर्धी संरचना (vegetative structure) के विचार से शैवाल कई विभागों में बाँटे जा सकते हैं। कुछ तो एककोशिक तथा भ्रमणशील होते हैं, जिनमें कशभिका (flagellum) विद्यमान रहता है, जैसे यूग्लिना (Euglena) में। कुछ जातियों के अनेक एककोशिक मिलकर झुंड बनाते हैं और कशाभिका के सहारे एक जगह से दूसरी जगह भ्रमण करते हैं, जैसे प्ल्यूडोंराइना (Pleudorina), वॉलवॉक्स (Volvox) आदि। कुछ गोल (Coccoid) रूप धारण किए होते हैं, जैसे क्लोरोकॉक्कम (Chlorococcum), कुछ सूत्रवत् (filamentous) होते हैं, जैसे स्पाइरोजाइरा (Spirogyra) तथा यूलोअक्स (Ulothrix)। कुछ में दंडवत् रूप तथा सीधा रूप एक साथ होता है। इन्हें हेटरोट्राइकस श्रेणी में रखते हैं जैसे फ्रस्चियेल्ला (Fritschiella)। इस शैवाल में दो विभाग होते हैं, एक तो जमीन में धरातल के समानांतर सूत्रवत् अंश होते है, जिसे भूशायी (prostrate) भाग कहते हैं। इन्हीं भागों में से सीधे उगनेवाले सूत्रवत् भाग (filamentous form) पैदा होते हैं, जिन्हें इरेक्ट सिस्टेम (Erect system) कहते हैं। ऐसे ही शैवालों से पृथ्वी पर के बड़े बड़े पादपों के प्रादुर्भाव का होना समझा जाता है।


title: शैवाल

text: शैवालों में पोषण की समस्या स्वत: हल होती है। इनमें पर्णहरित विद्यमान रहता है, इसलिए प्रकाशसंश्लेषण की विधि से ये अपना भोजन स्वयं बना लेते हैं। अत: ऐसे पौधे स्वपोषी (Autotrophs) कहे जाते हैं।


title: शैवाल

text: शैवालों में जनन कई प्रकार से होता है। कुछ तो स्वयं विभाजित होते रहते हैं और बढ़ते चले जाते हैं। यह क्रिया अधिकतर कोशिका विभाजन की रीति से होती है। एककोशिक शैवाल इसी रीति से जनन करते हैं। बड़े कोटि के शैवालों में अलैंगिक तथा लैंगिक दोनों प्रकार के जनन होते हैं। अलैंगिक जनन कई ढंग से हो सकता है। कुछ शैवालों में चलबीजाणुओं (Zoospores) की उत्पत्ति होती है। चलबीजाणु नंगे जीवद्रव्य (Protoplasm) का पिंड होता है, जो कशाभिका के सहारे एक स्थान से दूसरे स्थान पर जा सकता है। चलबीजाणु पानी के शैवालों में पैदा होते हैं। ये स्वत: अंकुरित होकर नया शैवाल बनाते हैं। जब पानी की मात्रा कम होने लगती है, अथवा विपरीत वातावरण आ पड़ता है, तो अचलबीजाणु (Aplanospores) बनते हैं, जो मोटे आवरण से चारों ओर घिरे रहते हैं। इनमें कशाभिका नहीं होती। कुछ शैवालों में अलैंगिक जनन निश्चेष्ट बीजाणुओं (akinetes) द्वारा होता है। इनके बनने की रीति यह है कि शैवाल की कोई भी कोशिका गोलाकर होकर मोटी तह के आवरण रूप में चारों ओर से आच्छादित हो जाती है। ऐसी दशा तो केवल असंगत परिस्थिति में ही देखी जाती है, विशेषकर जब शुष्क और गर्म वातावरण हो जाता है। जब अनुकूल वातावरण प्राप्त हो जाता है तब इनका अंकुरण होने लगता है और ऊपरी, मोटी तह की दीवार धीरे से टूट जाती है और नवजात शैवाल का निर्माण होने लगता है। कुछ शैवाल पानी के किनारे पड़े रहते हैं। जब विपरीत वातावरण होता है, तब इनकी कोशिकाओं में विभाजन तो होता ही रहता है, परंतु ये विलग नहीं हो पातीं, अपितु कोशिका की दीवार मोटी होती जाती है और उसके अंदर कई कोशिकाएँ भरी पड़ी रहती हैं। जब अनुकूल वातावरण आता है, तब ये अंकुरित होकर नया शैवाल बनाती हैं। ऐसी दशा को पैलमेला अवस्था (Palmella stage) कहते हैं।


title: शैवाल

text: लैंगिक जनन (sexual reproduction) दो विभिन्न प्रकार की कोशिकाओं के संयोग से होता है। इन कोशिकाओं को युग्मक (gametes) कहते हैं। ये युग्मक युग्मकधानियों (gametangia) में पैदा होते हैं। दोनों प्रकार के युग्मकों के संयोजन (fusion) से युग्मज (zygote) बनता है। युग्मकों के जोड़े, जिसमें से एक पितृपक्ष का तथा दूसरा मातृपक्ष का होता है, तीन प्रकार के होते हैं :


title: शैवाल

text: (१) समयुग्मक (isogametes) में दोनों प्रकार के युग्मकों की रचना तथा आकार समान होता है। इनके द्वारा होनेवाले जनन को समयुग्मकी (isogamous) जनन की संज्ञा देते हैं।


title: शैवाल

text: (२) दो संयोजित युग्मक (fusing gametes) देखने में एक ढंग के होते हैं तथा कशाभिका द्वारा भ्रमणशील होते हैं, परंतु एक छोटा तथा दूसरा बड़ा होता है। छोटे युग्मक को लघुयुग्मक (Microgamete) तथा बड़े का गुरुयुग्मक (Macrogamete) कहते हैं। ये युग्मक विषम होते हैं तथा ऐसे जनन को असययुग्मकी (anisogamous) जनन कहते हैं।


title: शैवाल

text: (३) दोनों प्रकार के युग्मक भिन्न आकार के होते हैं। एक छोटा और भ्रमणशील तथा दूसरा बड़ा और स्थिर होता है। प्रथम कोटिवाले को पुंयुग्मकश् (Male gamete) तथा दूसरे को स्त्री युग्मक (Female gamete) या अंडा कहते हैं। इस प्रकार के जनन को विषमयुग्मक (oogamoos) जनन कहते हैं। इस प्रकार का जनन बहुधा बड़े शैवालों में होता है और इसे विषमयुग्मकता (Oogamy) कहते हैं।


title: शैवाल

text: संयोजन (fusion) की क्रिया के फलस्वरूप युग्मज और युग्माणु (zygospore) बनते हैं। ये अंकुरित होते हैं। अंकुरण के समय इनमें चलबीजाणु बनते हैं जो बाहर आने पर अंकुरित होकर नए शैवाल को जन्म देते हैं। समयुग्मकी साधारण कोटि का तथा विषमयुग्मकी उच्च कोटि का जनन समझा गया है।


title: शैवाल

text: विभिन्न वैज्ञानिकों के मत से विभिन्न विभागों में किया गया है। एफ. ई. फ्रट्श (F. E. Fristsch) नामक एक महान् शैवालविज्ञानवेत्ता ने शैवालों को ग्यारह विभागों में विभाजित किया है, जो निम्न प्रकार हैं :


title: शैवाल

text: (१) मिक्सोफाइसिई - ये शैवाल साधारण कोटि के होते हैं, जिनकी कोशिका में निश्चित केंद्रक नहीं होता, परंतु केंद्रजनित वस्तुएँ कोशिका में विद्यमान रहती हैं। पर्णहरित के अतिरिक्त फाइकोसाइनिन (phycocyanin) तथा फाइकोएरि्थ्रान (phycoerythrin) भी विद्यमान रहते हैं। जनन विखंडन (fission) द्वारा होता है लैंगिक जनन नहीं होता। सूत्रवत् पौधों (filamentous members) में हेटरोसिस्ट्स (heterocysts) विद्यमान होते हैं। किसी किसी में समेरुका (hormogonium) बनता है, जो जनन में सहायक होता है। इस विभाग के पौधे जमीन, वृक्षों के तनों एवं डालियों तथा ईंटों पर और पानी में पैदा होते हैं। एककोशिक शैवाल कभी कभी चिपचिपा पदार्थ पैदा करते हैं और इसी में हजारों की संख्या में पड़े रहते हैं।


title: शैवाल

text: (२) यूग्लीनोफाइसिई - ये मीठे पानी या खारे पानी में पाए जाते हैं। बहुधा एकाकी और स्वतंत्र रूप में भ्रमणशील अथवा स्थिर रहते हैं। इनमें पौधों तथा जानवरों के गुण विद्यमान रहते हैं। कोशिका में केंद्रक तथा कशाभिका विद्यमान रहती है। जनन विभाजन द्वारा होता है।


title: शैवाल

text: (३) क्लोरोफाइसिई ,,- इन शैवालों में निश्चित केंद्रक तथा पर्णहरित विद्यमान रहते हैं। बर्फीले स्थानों के शैवालों की बनावट में विभिन्नता पाई जाती है। एककोशिक से लेकर सूत्रवत् पौधे तक इनमें मिलते हैं। लैंगिक जनन समयुग्मक से असमयुग्मक तक मिलता है।


title: शैवाल

text: (४) ज़ैंथोफाइसिई - इन शैवालों में पर्णपीत (xanthophyll) रंग विद्यमान रहता है। स्टार्च के अतिरिक्त तैल पदार्थ भोज्य पदार्थ के रूप में रहता है। कशाभिका दो होती हैं, जो लंबाई में समान नहीं होतीं। लैंगिक जनन बहुधा नहीं होता। यदि होता है, तो समयुग्मक ही होता है। कोशिका की दीवार में दो सम या असम विभाजन होते हैं।


title: शैवाल

text: (५) क्राइसोफाइसिई - इनमें भूरा या नारंगी रंग का वर्णकीलवक (chromatophore) होता है। भ्रमणशील कोशिका में एक, दो या तीन कशाभिकाएँ होती हैं। लैंगिक जनन समयुग्मक ढंग का होता है।


title: शैवाल

text: (६) बैसिलेरियोफाइसिई - इनकी कोशिकाओं की दीवारों पर सिकता (बालू) विद्यमान रहती है। दीवार आभूषित रहती है। रंग पीला, या स्वर्ण रंग का, अथवा भूरा होता है। लैंगिक जनन समयुग्मक होता हैं। कभी कभी असमयुग्मक भी होता है।


title: शैवाल

text: (७) क्रिप्टोफाइसिई - इनकी प्रत्येक कोशिका में दो बड़े वर्णकीलवक होते हैं, जिनका रंग विभिन्न होता है। इनमें भूरे रंग का बाहुल्य होता है। भ्रमणशील कोशिका में दो असमानकशाभिकाएँ होती हैं। लैंगिक जनन केवल एक प्रजाति में असमयुग्मक होता है।


title: शैवाल

text: (८) कैरोफाइसिई - ये पौधों के तने तथा शाखाओं सदृश रूप के बने होते हैं। पर्णहरित रहता है। लैंगिक जनन असमयुग्मक होता है। शुक्राणु में दो कशाभिकाएँ होती हैं। स्टार्च प्रत्येक कोशिका में विद्यमान रहता है। कभी कभी लैंगिक जनन विषमयुग्मक प्रकार का भी होता है।


title: शैवाल

text: (९) डाइनोफाइसिई - इस कुल के शैवाल अधिकतर एक कोशिकीय होते हैं, परंतु सूत्रवत् होने की क्षमता धीरे धीरे बढ़ती जाती है, कोशिकीय दीवारें आभूषित रहती हैं। स्टार्च तथा वसा प्रकाश संश्लेषण के फलस्वरूप बनते हैं।


title: शैवाल

text: (१०) फीयोफाइसिई - ये अधिकतर समुद्र में पाए जाते हैं। इनका रंग भूरा होता है, क्योंकि इनमें फ्यूकोज़ैथिन (fucoxanthin) विद्यमान रहता है। प्रकाशसंश्लेषण के फलस्वरूप वसा, पॉलिसैकैराइड (Polysaccharides) तथा चीनी बनती है। पौधे सूत्रवत् होते हैं। जनन अंगों में दो कशाभिकाएँ होती हैं। लैंगिक जनन विषमयुग्मक सा होता है। कभी कभी समयुग्मक जनन भी होता है।


title: शैवाल

text: (११) रोडोफाइसिई - इस कुटुंब के शैवाल भी समुद्र में पाए जाते हैं। इस कुटुंब में बहुत कम ऐसे शैवाल होते हैं जो मीठे पानी में उगते हैं। वह गुलाबी रंग का होता है, क्योंकि फाइकोएरिअन (Phycoerythrin) नामक वर्णक विद्यमान रहता है। जनन अंग बिना कशाभिका के होते हैं। पौधे सूत्रवत् तथा अधिकतर असाधारण ढंग के होते हैं। लैगिक जनन विषमयुग्मक (oogamous) होता है। सिस्टोकार्प (cystocarp) में फलबीजाणु (corpospores) कहते हैं।


title: शैवाल

text: शैवाल का उपयोग तीन क्षेत्रों कृषि, उद्योग और चिकित्सा में बड़ा ही महत्वपूर्ण है। पिछले २० वर्षों से कृषि में शैवाल के उपयोग पर अनेक महत्वपूर्ण बातें स्थिर की गई है। प्रयोगशालाओं में अनुसंधान करने से पता चला है कि शैवाल वायु से नाइट्रोजन लेकर, मिट्टी में नाइट्रोजन के यौगिकों में परिणत कर, उसे स्थिर करते हैं। पौधों के लिए नाइट्रोजन अत्यधिक उपयोगी पोषक तत्व है। इस कारण शैवाल की महत्ता बढ़ गई है। यह नाइट्रोजन को स्थिर करके मिट्टी की उर्वरा शक्ति को बढ़ाता है और फसल में वृद्धि करता है। भारत में अनेक वैज्ञानिकों के अनुसंधान से यह ज्ञात हुआ है कि शैवाल द्वारा प्राय: २० से लेकर ३० पाउंड प्रति एकड़ तक नाइट्रोजन की वृद्धि मिट्टी में स्थिर नहीं करते। केवल मिक्सोफाइसिई (Myxophyceae) जाति के शैवाल ही इस कार्य में प्रवीण हैं। इनमें नॉस्टक (Nostuc), टौलिपोअक्स (Tolypothrix), औलिसोरा फरटिलिसिमा (Aulisora Fertilissima) तथा एनाबीना (Anabaena) इत्यादि ही सबसे अधिक महत्व के स्थापक सिद्ध हुए हैं। कटक के धानअनुसंधान केंद्र के अनुसंधान से यह ज्ञात हुआ है कि टौलिपोअकस सबसे अधिक नाइट्रोजन स्थापित करता है। धान के पौधों के विश्लेषण से यह भी पता लगा है कि शैवाल की खादवाले खेतों के पौधे मिट्टी से अधिक मात्रा में नाइट्रोजन का अवशोषण करते हैं।


title: शैवाल

text: कटक अनुसंधान केंद्र ने परीक्षा करके देखा है कि खेतों में शैवाल को कृत्रिम रूप से उपजाने पर धान की फसल में ८०० पाउंड तक की वृद्धि हुई। नाइट्रोजन स्थिर करनेवाले शैवाल की बहुत न्यून मात्रा बालू में मिलाकर, खेतों में डाली गई तथा सिंचाई की गई। इससे शैवाल की वृद्धि हुई, नाइट्रोजन अधिक मात्रा में मिट्टी में प्राप्त हुआ तथा धान की फसल में भी वृद्धि हुई। लेखक के अनुसंधान से यह भी जानकारी प्राप्त हुई है कि शैवाल से मिट्टी की ऊपरी सतह पर लगभग २४ पाउंड फ़ॉस्फ़ेट की वृद्धि होती है। साथ साथ १,००० पाउंड जैव कार्बन भी बढ़ जाता है, जिससे मिट्टी की संरचना और उर्वरा शक्ति में उन्नति होती है।


title: शैवाल

text: शैवाल के औद्योगिक प्रयोग विभिन्न दिशाओं में किए गए हैं। शैवाल से ऐगार-ऐगार (Agar-agar) नाक जटिल कार्बनिक पदार्थ, जो शर्करा वर्ग के अंतर्गत है, निकाला जाता है। इससे वैज्ञानिक प्रयोगशालाओं में जीवाणुपोष पदार्थ (media) बनाया जाता है। यह फल परिरक्षण में भी काम आता है। यह जेलीडियम (Geledium) और ग्रासिलारिया (Gracillaria) नामक शैवाल में अधिक पाया जाता है।


title: शैवाल

text: शैवाल से आयोडीन\आयोडिन (Iodine) नामक तत्व निकाला जाता है, जो ओषधि में तथा अन्य क्षेत्रों में काम आता है। रोडिमीनिया (Rhodymenia) और फिलोफोरा (Phyllophora) नामक शैवालों में आयोडिन अधिक रहता है।


title: शैवाल

text: समुद्र में पाए जानेवाले शैवाल मवेशियों के लिए चारे के रूप में व्यवहृत होते हैं। इनका ऐसा उपयोग सफलतापूर्वक इज़रायल में हो चुका है।


title: शैवाल

text: शैवाल मनुष्य का भी खाद्य पदार्थ है। कहा जाता है, अन्नसंकट में शैवाल उपयोगी खाद्यपदार्थ सिद्ध हो सकता है। शैवाल में सभी विटामिन, प्रोटीन, वसा, शर्करा तथा लवण, जो खाद्यपदार्थ की मुख्य सामग्री है, वर्तमान है। निचिया (Nitzscaia) डाइऐटॉम में विटामिन ए (A) अधिक है। अल्वा (Ulva) तथा पॉरफिरा (Porphyra) में विटामिन की मात्रा अधिक होती है। अलेरिया वालिडा (Alaria Valida) में विटामिन सी (C) अधिक पाया जाता है। नीचे दिए हुए आँकड़ों से कुछ शैवालों के पोषक तत्वों का पता चलता है :


title: शैवाल

text: जल % --- प्रोटीन% --- वसा% --- शर्करा % --- रेशा % --- लवण %


title: शैवाल

text: जापान, चीन, इंडोनेशिया, ऑस्ट्रेलिया, मलाया इत्यादि पूर्वी देशों में शैवाल मुख्य खाद्य पदार्थ है।


title: शैवाल

text: शैवाल मछलियों का आहार है। जल में रहनेवाले अन्य जीव जंतुओं के लिए भी शैवाल पोषक पदार्थ है। पशुओं के चारे के रूप में भी इसका उपयोग हो सकता है। बढ़ती हुई आबादी के आतंक से छुटकारा पाने तथा खाद्य समस्या को हल करने के लिए, शैवाल पर त्व्रीा गति से प्रयोग जारी हैं। यह कहा जाता है कि अन्नसंकट को दूर करने में क्लोरेला (Chlorella) नामक शैवाल बहुत ही उपयोगी सिद्ध हो सकता है। यह शैवाल पौष्टिक पदार्थों से परिपूर्ण है। यह फैलने के लिए अधिक स्थान भी नहीं लेता। जितनी जमीन आज हमें प्राप्त है, उसके १/५ हिस्से में ही क्लोरेला के उपजाने से २०५० ई. में अनुमानित ७० अरब जनसंख्या के लिए भोजन, विद्युत् और जलावन प्राप्त हो सकता है। कानेंगी इंस्टिट्यूट, (संयुक्त राज्य, अमरीका,) के वैज्ञानिकों ने एक प्रायोगिक कारखाना बहुत बड़े पैमाने पर क्लोरेला उत्पादन के हेतु खोला है। अब तक के उत्पादन से यह अनुमान किया गया है कि प्रति एकड़ जमीन से ४० टन क्लोरेला सुगमतापूर्वक उगाया जा सकता है। इन वैज्ञानिकों का विश्वास है कि यह मात्रा १५० टन तक पहुँच सकती है।


title: शैवाल

text: वेनिजुएला में कुष्ठरोग की चिकित्सा में शैवाल लाभप्रद सिद्ध हुआ है। शैवाल से "लेमेनरिन' नामक एक पदार्थ बनाया गया है, जिसका उपयोग ओषधियों में तथा शल्यचिकित्सा में हो सकता है। कुछ शैवालों में मलेरिया के मच्छरों के डिंबों का नाश करने की क्षमता भी पाई गई है। अत: इनका उपयोग मलेरिया उन्मूलन में भी हो सकता है।


title: शैवाल

text: क्लोरेला से हम पर्याप्त परिमाण में ऑक्सीजन प्राप्त कर सकते हैं। वैज्ञानिक यह खोज कर रहे हैं कि ऑक्सीजन को कैसे कृत्रिम उपायों द्वारा शैवाल से निकालकर औद्योगिक कार्यों में प्रयुक्त किया जाए।


title: शैवाल

text: विभिन्न क्षेत्रों में शैवाल के उपयोगों को देखते हुए यह बात होता है कि कुछ ही दिनों में इसके महत्वपूर्ण तथा चमत्कारी गुणों द्वारा हम मानव जाति की अनेक समस्याओं को आसानी से हल कर सकेंगे।


title: शैवाल

text: जहाँ शैवालों के अनेक लाभप्रद उपयोग हैं, वहाँ इनमें कुछ दोष भी पाए गए हैं। कुछ शैवाल जल को दूषित कर देते हैं। कुछ से ऐसी गैसें निकलती हैं जो स्वास्थ्य के लिए हानिकारक हैं। कुछ शैवाल दूसरे पौधों पर रोग भी फैलाते हैं। चाय की पत्ती का लाल रोग, सेफेल्यूरस (Cephaleuros), शैवाल के कारण ही होता है।


title: शैवाल

text: इसकी जानकारी १८८३ ई. से शुरु हुई जब स्टैनफर्ड (Stanfurd) ने शैवाल हुई जब स्टैनफर्ड (Stanfurd) ने शैवाल में ऐल्जिनिक (Alginic) अम्ल की उपस्थिति का पता लगाया। विल्सटाटर और स्टॉल (Wilistatter and Stoll) ने शैवालों में पर्णहरित और अन्य रंगीन पदार्थों की उपस्थिति बतइलाई। १८९६ ई. में मोलिश (Molisch) ने सिद्ध किया कि शैवालों की वृद्धि के लिए खनिज लवण आवश्यक हैं। फिर अनेक व्यक्तियों ने जीवाणुओं से पूर्णतया अलग करके संबर्ध विलयन में शैवाल को उगाने का प्रयत्न किया। इनमें सबसे अधिक सफलता प्रिंगशाइम (Pringsheim) को मिली। शैवाल के उपापचय (metabolism) पर कार्य करने का श्रेय पियरसाल (Pearsall) और लूज़ (Loose) को है, जिन्होंने सिद्ध किया कि शैवाल और पौधों में प्रमुख रासायनिक क्रियाएँ प्राय: एक सी ही होती हैं। इनमें विशेष अंतर नहीं है। शैवालों में प्रकाशसंश्लेषण पर एंजेलमान (Engelman) तथा वारवुर्ग (Warburg) का कार्य विशेष रूप से उल्लेखनीय है। शैवालों की रासायनिक क्रियाओं की सविस्तर समीक्षा मीयेर्स और ब्लिंक (Mayers and Blink) ने १९५१ ई. में की। इससे शैवाल के संबंध की वैज्ञानिक और व्यावहारिक जानकारी पर्याप्त रूप से प्राप्त हुई है। शैवाल के श्वसन के संबंध में वातानाबे (Watanabe, 1932-37 ई.) कैल्विन (Calvin, १९५१ ई.), एनी (Eny, 1950 ई.), एंडरसन (Anderson, 1945 ई.) और वेव्स्टर (Webster, 1951 ई.) के अनुसंधान विशेष उल्लेखनीय हैं। इन वैज्ञानिकों के मतानुसार श्वसन ऑक्सीकरण क्रिया है, जिसमें शर्करा के ऑक्सीकरण से ऊर्जा उत्पन्न होती है और शैवाल के निर्माण और वृद्धि में काम आती है।


title: शैवाल

text: सभी शैवालों में वर्णक यौगिक, विशेषत: पर्णहरित और कैरोटीन, होते है। किसी किसी में फाइकोसायानिन (Phycocyanin) भी पाया जाता है। यह वर्णक यौगिक प्रकाश के अवशोषण द्वारा ऊर्जा उत्पन्न कर पर्णहरित बनाता है। पर्णहरित प्रकाश ऊर्जा द्वारा इलेक्ट्रॉन निकालता है, जिसके द्वारा यौगिकों के अपचयन में ऊर्जा प्राप्त होती है। अपचयित पदार्थ का पुन: ऑक्सीकरण होकर, प्रकाश द्वारा ऊर्जा का आदान प्रदान होता रहता है। ऐसी ही क्रियाओं से कार्बन डाइऑक्साइड का अपचयन होकर शर्करा, स्टार्च, सेलुलोस आदि और फिर उनसे प्रोटीन, वसा, तेल आदि संश्लेषित होते हैं।


title: शैवाल

text: शैवाल में शर्कराएँ पाई जाती है। कुछ में ग्लूकोस, कुछ में ट्रेहलोस, कुछ में पेंटोस पाए जाते हैं। इनकी मात्राएँ विभिन्न शैवालों में विभिन्न रहती हैं। अनेक शैवालों में स्टार्च पाए जाते हैं। ऐसे सब स्टार्च एक से नहीं होते हैं, कुछ में ग्लाइकोजेन भी पाया गया है। कुछ में लैमिनैरिन नामक शर्करा पाई गई है। शैवाल की कोशिकाओं की भित्ति होती है।


title: शैवाल

text: समुद्री शैवाल में ऐगार-ऐगार नामक पॉलिसैकराइड मिलता है। अन्य कई पॉलिसैकराइड विभिन्न शैवालों में मिलते हैं। शैवालों में वसा भी मिलती है। ऐसी वसा में प्रधानतया पामिटिक अम्ल रहता है। स्टेरॉल भी कुछ शैवाल में मिलते हैं। कुछ शैवालों में निटोल भी, जो संभवत: फ्रक्टोग के अपचयन से बनता है, पाया गया है। शैवालों में जो प्रोटीन पाए गए है उनके विघटन उत्पाद, ऐमिनो अम्लों का विस्तार से अध्ययन हुआ है। लगभग १६ ऐमिनो अम्ल अब तक पृथक् किए जा चुके हैं। इनमें सबसे अधिक मात्रा में आर्जिनिन पाया गया।


title: कुकुरमुत्ता

text: यह एक बहुअर्थी शब्द है।


title: कवक-विज्ञान

text: कवक विज्ञान (अँग्रेजी: Mycology) कवक प्रजाति का ज्ञान (विज्ञान) है, जिसमें उनकी जैव-रसायनीय विशेषताओं का, अनुवांशिक विशेषताओं आदि की एवं मानव के कल्याण हेतु आयुर्विज्ञान आदि हेतु अनुसन्धान किया जाता है।कवक पर्णहरिमरहित होते हैं| इनमें जड तना पत्ती नही होती है|ये परजीवी अथवा मृतजीवी होते हैं|और बीजाणुओं द्वारा जनन करते हैं|कुछ कवक सहजीवी भी होते हैं


title: कवक-विज्ञान

text: can this be changed?


title: कशेरुकी प्राणी

text: पृष्ठवंशी या कशेरुकी या कशेरुकदंडी (वर्टीब्रेट, Vertebrate) प्राणिसाम्राज्य के कॉरडेटा (Chordata) समुदाय का सबसे बड़ा उपसमुदाय है। जिसके सदस्यों में रीढ़ की हड्डियाँ (backbones) या पृष्ठवंश (spinal comumns) विद्यमान रहते हैं। इस समुदाय में इस समय लगभग 58,000 प्रजातियाँ वर्णित हैं। इसमें बिना जबड़े वाली मछलियां, शार्क, रे, उभयचर, सरीसृप, स्तनपोषी तथा चिड़ियाँ शामिल हैं। ज्ञात जन्तुओं में लगभग 5% कशेरूकी हैं और शेष अकशेरूकी।


title: कशेरुकी प्राणी

text: निम्नलिखित गुणोंवाले सभी कॉरडेटा इसमें परिगणित होते हैं :


title: कशेरुकी प्राणी

text: 7. उत्सर्जन के लिए जोड़ीदार वृक्क होते है।


title: कशेरुकी प्राणी

text: कशेरुकदंडी दो प्रकार के हैं : ऐग्नेथा (Agnatha) तथा ग्नेथोस्टोमेटा (Gnathostomata)


title: कशेरुकी प्राणी

text: ऐग्नेथा की एक ही श्रेणी है–चक्रमुखी (साइक्लोस्टोमेटा, Cyclostomata)। चक्रमुखी प्राणी जबड़े रहित और चूषक मुख (सक्टोरियल माउथ, suctorial mouth) वाले होते हैं जिसमें कादर दाँत लगे रहते हैं। ये जलचर होते हैं। इनकी त्वचा चिकनी और शल्करहित होती है। पंख अयुग्म होते हैं। छह ले लेकर 14 जोड़ी तक गलफड़ होते हैं। कंकाल कास्थिजातिक (calcified) होता है। लैंप्रि (Lamprey) तथा हैग (Hag) मछलियाँ इसके उदाहरण हैं। एग्नेथा में जबड़े एवं उपांग जोड़ें अनुपस्थित होते हैं।


title: कशेरुकी प्राणी

text: ग्नेथोस्टोमेटा कशेरुकदंडी जबड़ेवाले प्राणी हैं। ये पाँच वर्गों में विभक्त हैं, जिनका परिचय निम्नोक्त हैं :


title: कशेरुकी प्राणी

text: इस श्रेणी में सभी प्रकार की मछलियाँ आती हैं। मछलियाँ जलवासी जीव हैं और गलफड़ों द्वारा श्वसन करती हैं।


title: कशेरुकी प्राणी

text: गलफड़ जीवन पर्यंत उपस्थित रहते हैं। साधारणतया त्वचा शल्कों से ढकी रहती है। प्रचलन के लिए अंस तथा श्रोणि पख (पेक्टोरल ऐंड पेल्विक फ़िन्स, Pectoral and pelvic fins) और अयुग्म पृष्ठीय (dorsal), औदरिक तथा पुच्छ पंख होते हैं। पंखों में कंकालीय पंखरश्मियाँ होती हैं। इनके अतिरिक्त अधिकतर मछलियों में वातवस्ति (एयर ब्लैडर, air bladder) उपस्थित होती है। हृदय एक अलिंद तथा एक निलय, दो खंडों में बँटा रहता है। इस श्रेणी के उदाहरण शार्क, कतला, रोहू, मृगल, टेंगड़ा, सिंघी तथा केवई इत्यादि मछलियाँ हैं।


title: कशेरुकी प्राणी

text: ये मछली तथा उरग दोनों श्रेणियों के बीच के प्राणी हैं, जो जल तथा स्थल दोनों ही पर रह सकते हैं। इनकी त्वचा प्राय: कोमल, नम तथा चिकनी होती है और उसपर किसी प्रकार के शल्क नहीं होते। इनमें अधिकांश अपनी बेंगची (tadpole) अवस्था में गलफड़ों द्वारा ओर वयस्क अवस्था में फुफ्फुसों द्वारा श्वसन करते हैं, किंतु कुछ जीवन पर्यंत गलफड़ों द्वारा ही श्वसन करते हैं। शाखांग कभी पख के रूप में नहीं होते। शाखांग जब वर्तमान होते हैं तो उनकी रचना पंचांगुलिक होती है जो चलने फिरने तथा तैरने के लिए होते हैं तथा उनमें किसी प्रकार के नाखून नहीं होते। हृदय में दो अलिंद और एक निलय होता हैं। इनके जीवन में प्राय: रूपांतरण होता रहता है। इस श्रेणी के उदाहरण सैलामैंडर (Salamander), दादुर, मेढक तथा सिसीलियन हैं।


title: कशेरुकी प्राणी

text: इस श्रेणी के प्राणियों के पैर इतने छोटे होते हैं कि चलते समय ऐसा प्रतीत होता है मानो ये पेट के बल रेंग रहे हों। उरग शीतरक्तीय कशेरुकदंडी हैं। इनकी त्वचा श्रृंगी (horny) शल्कों से ढकी रहती है और कुछ में इन शल्कों के स्थान पर श्रृंगी या अस्थि पट्टिकाएँ होती हैं। हृदय में दो अलिंद और अपूर्ण रूप से, दाएँ तथा बाएँ में विभाजित, निलय होता है, किंतु मगरमच्छ में निलय पूर्ण रूप से दो खंडों में बँटा रहता है। इस श्रेणी में छिपकलियाँ, गिरगिट, साँप, कछुए, मगरमच्छ तथा नक्र इत्यादि आते हैं।


title: कशेरुकी प्राणी

text: इस श्रेणी में वे जंतु सम्मिलित हैं जिन्हें हम पक्षी कहते हैं। ये उष्णरक्तीय दो पैरोंवाले जंतु होते हैं। इनका शरीर परों से ढँका रहता है। अग्रशाखांग डैनों में परिवर्तित होते हैं। ऊर्ध्व तथा अधोहन्विकाएँ मिलकर चोंच बनाती हैं, जो एक श्रृंगी छाद (Horny sheath) से ढकी रहती है। इन्हें दाँत नहीं होते। हृदय पूर्ण रूप से चतुष्कोष्ठीय (दो अलिंद तथा दो विलय) होता है। इस श्रेणी के अंतर्गत सभी प्रकार की चिड़ियाँ, जैसे कौवे, गौरैवा, चील, बाज, मुर्गा, बत्तख, शुतुरमुर्ग, नीलकंठ, कोयल, मोर, बुलबुल इत्यादि आते हैं।


title: कशेरुकी प्राणी

text: इस श्रेणी में वे कशेरुकदंडी जंतु आते हैं जिनकी मादा स्तनोंवाली होती हैं। बच्चों के पोषण के लिए स्तनों से दूध स्रावित होता है। नर में वृषण अंडकोश में स्थित होते हैं। इनके अतिरिक्त स्तनधारियों के शरीर पर बाल पाए जाते हैं; शरीर के मध्य अनुप्रस्थ दिशा में फैला हुआ एक महापट (डायफ्ऱाम, diaphragm) हृदय चतुष्कोठीय तथा कान का बाहरी छिद्र कर्णशुष्कुली से ढका होता है। ये उष्णरक्तीय तथा वायुश्वसनीय प्राणी हैं। इनके लाल रक्तकणों में केंद्रक का अभाव होता है। साधारणतया बच्चे पूर्ण विकसित अवस्था में ही मादा के शरीर से बाहर निकलते हैं। इस श्रेणी के उदाहरण वनचोंचा, चींटोखोर, कंगारू, बकरी, भेड़, गाय, भैंस, कुता, सियार, भालू, शेर, हाथी, ह्वेल, खरगोश, गिलहरी, बंदर तथा मनुष्य इत्यादि हैं।


title: कशेरुकी प्राणी

text: स्तनधारी वर्ग को ३ उप वर्ग में बांटा गया हैं


title: स्तनधारी

text: यह प्राणी जगत का एक समूह है, जो अपने नवजात को दूध पिलाते हैं जो इनकी (मादाओं के) स्तन ग्रंथियों से निकलता है। यह कशेरुकी होते हैं और इनकी विशेषताओं में इनके शरीर में बाल, कान के मध्य भाग में तीन हड्डियाँ तथा यह नियततापी प्राणी हैं। स्तनधारियों का आकार २९-३३ से.मी. () से लेकर ३३ मी. (नीली व्हेल) तक होता है। स्तनधारी जीव यूरिया उत्सर्जित करते हैं जिन्हे युरियोटेलिक कहते हैस्तन धारियों में ऊँट का शारीरिक तापमान एक दिन में बहुत परिवर्तित हो सकता है। ऊंट पूरे दिन के दौरान अपने शरीर के तापमान को 34 डिग्री सेल्सियस से लेकर 41.7 डिग्री सेल्सियस तक समंजित कर सकता है।


title: सरीसृप

text: सरीसृप (Reptiles) प्राणी-जगत का एक समूह है जो कि पृथ्वी पर सरक कर चलते हैं। इसके अन्तर्गत साँप, छिपकली,मेंढक, मगरमच्छ आदि आते हैं।


title: सरीसृप

text: सरीसृप का कोई भी सदस्य, हवा में सांस लेने वाले रीढ़धारी जंतुओं का समूह है, जिनमें आंतरिक निषेचन होता है तथा शरीर पर बाल या पंख के बजाय शल्क होते हैं। क्रमिक विकास में इनका स्थान उभयचर प्राणियों और उष्ण रक्त कशेरुकी (रीढ़धारी) प्राणियों, पक्षियों तथा स्तनपायी जंतुओं के बीच है। सरीसृप वर्ग के जीवित सदस्यों में साँप,छिपकली, घड़ियाल,मगरमच्छ,कछुआ तथा टुएट्रा हैं और कई विलुप्त प्राणियों में जैसे डायनासोर और इक्थियोसौर आते हैं।


title: सरीसृप

text: मनुष्यों के लिए सरीसृप वर्ग का आर्थिक और परिस्थितिकीय महत्व अन्य प्रमुख कशेरुकी रीढ़धारी समूहों जैसे पक्षियों, मछलियों या स्तनपायी जंतुओं जितना नहीं है। कुछ सरीसृप प्रजातियों का यदा-कडा भोजन के रूप में इस्तेमाल किया जाता है। सरीसृप की सबसे अधिक खाई जानेवाली प्रजाति हरा कछुआ (कीलोनिया माइडास) है। विशालकाय गैलेपगौस कछुआ उन्नीसवीं शताब्दी में समूदरी यात्रियों के बीच खाद्य पदार्थ के रूप में लोकप्रिय था। यही कारण है कि वह लगभग विलुप्त हो गया। छिपकीलियों में शायद ईगुआना स्थानीय खाद्य पदार्थ के रूप में सबसे लोकप्रिय है।साँप,छिपकली और मगरमच्छ की खाल से अटैची, ब्रीफकेस, दस्ताने, बेल्ट, हैंड बैग और जूते जैसी चमड़े की बस्तुएं तैयार की जाती हैं। इसके कारण मगरमछों, बड़ी छिपकलियों, साँपों और कछुओं की कई प्रजातियाँ बस्तुत: विलुप्त हो गयी हैं। जीव वैज्ञानिक शोध के लिए जीवित प्राणी के रूप में वैज्ञानिकों के लिए छिपकलियाँ काफी उपयोगी रही हैं। इस वर्ग की विषैली प्रजातियाँ कुछ ग्रामीण क्षेत्रों को छोडकर अन्य स्थानों पर मनुष्यों के लिए कम खतरनाक हैं।


title: सरीसृप

text: समुद्री कछुए प्रजनन के लिए हजारों किलोमीटर का सफर तय करके उसी तट पर लौटते हैं, जहां वे पैदा हुये थे। उड़ीसा राज्य के गाहिरमाथा तट पर बड़ी संख्या में ऑलिव रीडली कछुए आते हैं, जिन्हें "अरिबदास" कहा जाता है। एक मौसम में लाखों मादाएँ चार करोड़ तक अंडे देती है, किसी अन्य दक्षिण एशियाई सरीसृप के प्रवजन की जानकारी नहीं है, लेकिन हिन्द महासागर की दो प्रजातियों के बड़े सिर वाले समुद्री साँप (एस्टोटिया स्टोकेसी) और हुक जैसी नाक वाले समुद्री साँप (इंहाइड्रिना शिस्टोसा) बड़ी संख्या में एकत्र होते हैं, जिसका कारण अभी तक पता नहीं चला है, लेकिन यह प्रवजन व्यवहार को दर्शाता है।


title: सरीसृप

text: हिमालय क्षेत्र का पिट वाईपर (एन्सिस्त्रोडोन हिमालयनस) पहाड़ों में 5,000 मीटर की ऊंचाई पर भी जीवित रह सकता है। इतनी ऊंचाई पर यह सिर्फ दो या तीन गरम महीनों में ही सक्रिय रहता है। ठंड सहने में सक्षम इस वाइपर का दूर का संबंधी रेगिस्तानी वाइपर (एरिस्टिकोफिस मेकमोहनी) है, जो ठार रेगिस्तान की गर्म रेत में आराम से रहता है। अधिक ऊंचाई पर पाये जाने वाले अन्य सरीसृपों में पूर्वोत्तर क्षेत्र की तोड़ जैसे सिर वाली छिपकली (फ्राइनोसिफेलस) है, जो हिमालय में 5,000 मीटर से ऊपर वृक्षयुक्त क्षेत्रों से परे भी जीवित रह सकती है।


title: सरीसृप

text: कुछ सरीसृप पेड़ों पर जीवन व्यतीत करने के अभ्यस्त हो चुके हैं और किसी छिपकली या वृक्ष मेंढक का पीछा कराते हुये ताम्र-पृष्ठ सर्प (डेंड्रेलेफिस त्रिस्टिस) या उड़ाने वाले साँप (क्राइसोपेलिया ओर्नाटा) को शाखाओं पर आसानी से चढ़ते और कूदते हुये देखना आश्चर्यजनक दृश्य हो सकता है, लेकिन वृक्ष सर्पों में सबसे अद्भुत लंबी नाक वाला लता सर्प (अहेट्युला नासूटा) है, जिसका थूथन काफी लंबा व नरम सिरे वाला होता है और रंग हरा होता है। इस साँप की दृष्टि द्वियक्षीय होती है और इसी कारण इसे अपने शिकार पर हमला करने में काफी आसानी होती है। लेकिन छद्मावरण में सबसे अधिक माहिर गिरगिट (कैमेलियों जिलेनिकस) होते हैं। यह अफ्रीकी छिपकली के महापरिवार का अकेला सदस्य है, जो पूर्व की ओर इतनी दूर तक पहुँच गया है। बाहर की ओर निकली हुई स्वतंत्र रूप में घूमने वाली आँखें, मजबूत पकड़ वाली उँगलियाँ, परीग्राही पूंछ, लिसलिसी और निशाना लगाने योग्य जीभ और कुछ ही सेकेंड में पूरी तरह रंग बदलने की क्षमता वाले गिरगिट का सरीसृप वर्ग में कोई जोड़ नहीं है।


title: सरीसृप

text: गिरगिट की दो उड़ने वाली प्रजातियाँ (ड्रेको) भी वृक्षवासी सरीसृप है, जो भारत के वर्षा वनों में पायी जाती है। ये छिपकलियाँ तब तक लगभग अदृश्य रहती हैं, जब तक वे मादा को आकर्षित करने और अपने क्षेत्र के निर्धारन के लिए गले से लटकाने वाली चमकीली पीली त्वचा का प्रदर्शन नहीं करती। लेकिन सबसे आश्चर्यजनक दृश्य इनके द्वारा चमकदार पीले या नारंगी पंख फैलाकर वर्षा वनों के ऊंचे पेड़ों के बीच उड़ाने का है। छिपकीलियों, गेको और स्कंक का एक बहुत बड़ा समूह वृक्ष वासी है। हवा में तैरने वाली गेको (टाइकोजुन कुहली) के शरीर में बड़े पंख होते हैं, जिससे यह पेड़ों से जमीन तक तैरकर उतार सकती है।


title: सरीसृप

text: बिलों में रहने वाले साँप अहानिकर होते हैं और इनकी खोपड़ी की हड्डियाँ सुगठित, गार्डन की मांसपेशियाँ ज्यादा मजबूत और कभी-कभी नाक नुकीली या फावड़ानुमा होती है। बिलों में रहनेवाला सबसे छोटा कृमिसर्प (टाइफ़्लोप्स) होता है, जो बस्तुत: अंधा होता है तथा इसकी 25 प्रजातियों की लंबाई 10 से 30 सेमी तक होती है। इसके बाद पश्चिमी घाट में पाये जानेवाले ढालनुमा पूंछ वाले साँपों (यूरोपेल्टिडी) का स्थान है। यह खोदने वाले साँपों का एक समूह है, जिसमें विभिन्न प्रकार की आकृतियाँ और सिर तथा पूंछ के आकार पाये जाते हैं तथा त्वचा पर खुबसूरत सतरंगी चमक इनका विशेष लक्षण है। विकास विज्ञानियों के दृष्टिकोण से ये डार्विन के फींचेंस (गाने वाली पक्षी) के समान ही महत्वपूर्ण है, क्योंकि ये अन्य मिलती-जुलती प्रजातियों से बिल्कुल अलग अक्सर अपने स्वयं के कूबड़ पर बिकसित होते हैं। ढालनुमा पूंछ वाले साँपों की औसत लंबाई 30 सेमी तक होती है। बिलों में रहने वाले प्राणियों में रेतीले अजगर का भी नाम आता है,100 सेमी तक लंबा होता है। छिपकलियों में स्कंक, बिलों में रहने वाले प्रमुख प्राणी है। इनमें से सबसे सक्षम 'रेट की मछली'(आफिओमोरस) है, जो पश्चिमोत्तर क्षेत्र के ठार रेगिस्तान में पायी जाती है। पूर्वोत्तर में एक पैरविहीन छिपकली (ओफिसोरस ग्राइसीलर्स) पायी जाती है, जो मूगे की चट्टानों के समान रंगीन होती है। इसकी पलकें और कर्ण छिद्र इसके छिपकली वर्ग का होने का प्रमाण देते हैं।


title: सरीसृप

text: हिल-डुल सकने वाले नथुने, कान और गले में स्थित वाल्व, जो गोता लगाते समय बंद हो जाता है जैसे उल्लेखनीय अनुकूलन मगर जाति को जलिए सरीसृपों में सरश्रेष्ठ स्थान प्रदान करते हैं। ये आधा घंटा या इससे अधिक समय तक पनि में डूबे रह सकते हैं और आँखों की रक्षा के लिए उनपर निमेषक झिल्ली भी होती है। कुछ कछुए पानी के अंदर इससे भी ज्यादा आराम से रहते हैं और उनके गले तथा गुदा मार्ग में पानी से ऑक्सीज़न प्राप्त करने की व्यवस्था होती है। भूमि पर असहज लाइडर बैक जैसे भारी समुद्री कछुए पानी के अंदर अपनी विशाल चप्पुनुमा भुजाओं की मदद से उड़ते हुये प्रतीत होते हैं। माइंग्रोब के दलदलों (दलदलीय क्षेत्रों) में जलिए सर्प पाये जाते हैं और कुछ प्रजातियाँ पर्वतीय क्षेत्रों में भी मिलती है। फिसलने वाले शिकार (मेंढक और मछली) पकड़ने के लिए आमतौर पर इनके लंबे दाँत होते हैं और ये लंबे समय तक पानी के अंदर रह सकते हैं।


title: सरीसृप

text: दक्षिण एशियाई समुद्रों में समुद्री साँपों की 25 प्रजातियाँ पायी जाति हैं और इनमें सभी बेहद विषैली होती है, लेकिन सौभाग्य से मनुष्य को ये बहुत कम ही डंसते हैं। जमीन पर लगभग लाचार हो जाने वाले अधिकांश समुद्री साँप अपना पूरा जीवन पानी में ही व्यतीत कराते हैं, जहां वे शक्तिशाली और प्रभावशाली तैराक होते हैं। समुद्री जीवन के साथ तालमेल बिठाने के लिए समुद्री साँपों में चप्पूनुमा पूंछ, नमक स्रावी ग्रंथियां और शरीर की लगभग पूरी लंबाई तक फैले हुये फेफड़े होते हैं।


title: सरीसृप

text: आवास क्षेत्र और प्रजातियों पर मनुष्य के जबर्दस्त दबाब के कारण वन्य जीवन को अपना असीत्व बनाए रखने का मूल्य चुकाना पद रहा है। आज मगरमच्छ की खाल का उत्पादन करने वाले प्रमुख देश हैं-पपुआ न्यू गुयाना, ज़िम्बाब्वे,इन्डोनेशिया, ऑस्ट्रेलिया, अमेरिका, कोलंबिया,वेनेज़ुएला और दक्षिण अफ्रीका के कई देश। इन सभी देशों में वैज्ञानिक ढंग से प्रबंधित मगरमच्छ कार्यक्रम हैं, जो अवलंबनीय शिकार, आवास क्षेत्र की रक्षा और नियंत्रित निर्यात पर बल देते हैं। भारत और श्रीलंका में सुरक्शित तथा अवलंबनीय मागमच्छ उद्योग शुरू किए जाने की विशाल क्षमता उपलब्ध है, जिससे मगरमच्छ, प्राकृतिक पर्यावास और स्थानीय लोगों को लाभ होगा और विदेशी मुद्रा भी अर्जित होगी। इसके लिए वर्ल्ड कंजर्वेशन यूनियन और कन्वेन्शन ऑन इन्टरनेशनल ट्रेड इन एंडेंजर्स एस्पीशीज़ के मगरमच्छ विशेषज्ञ समूह ने दिशा-निर्देश और नियम निर्धारित किए हैं तथा अवलंबनीय कार्यक्रमों को वर्ल्ड्वाइड फंड फॉर नेचर और फ्रेंड्स फॉर द अर्थ जैसी एजेंसियों का समर्थन प्राप्त है।


title: सरीसृप

text: भारत में वन्यजीवन संरक्षण कानून है, जो 1970 के दशक के मध्य में बनाया गया था, जब संरक्षण का मुद्दा पहली बार दृष्टिगोचर हुआ था। संरक्षित प्रजातियों की सूची काफी लंबी है। उदाहरण के लिए, भारतीय वन्यजीवन संरक्षण कानून की विभिन्न धाराओं में लगभग 280 सरीसृपों को शामिल किया गया है। सरोसृपों की खाल के व्यापार को रोकने के लिए काफी प्रयास किए गए हैं। साँपों की खाल का उद्योग अब इस क्षेत्र में काफी कम हो गया है और मगरमच्छों की खाल का व्यापार वस्तुत: समाप्त हो चुका है। अब भी बांगलादेश में नियंत्रण से बाहर बड़ी संख्या में गोहो की खाल का व्यापार होता है और संभवत: इनमें से काफी बड़ी मात्रा भारत से तस्करी करके वहाँ पहुंचाई जाती है।


title: सरीसृप

text: संयुक्त राष्ट्र संघ के खाद्य और कृषि संगठन (एफ ए ओ) के बित्तीय और तकनीकी सहयोग से 1975 में भारत और नेपाल में मगरमच्छ परियोजना शुरू की गयी। शुरू में जंगलों में मगरमच्छों की आवादी बढ़ाने के लिए उनके अंडे सेने, पालने और जंगलों में छोड़ देने का कार्यक्रम अपनाया गया। इसके बाद खाल और मांस की प्राप्ति के लिए इस संसाधन का वैज्ञानिक प्रबंधन किया गया। कई हजार घड़ियालों को पालकर उन्हें प्रकृतिक आवासों में छोड़ने से यह परियोजना आंशिक रूप से सफल रही है, लेकिन वाणिज्यिक संस्थान के रूप में घड़ियालों के दीर्घावधि प्रबंधन का कार्यक्रम अभी शुरू नहीं हुआ है और यह योजना रुकी पड़ी है।


title: सरीसृप

text: खतरे में पड़ी प्रजातियों का अंतर्राष्ट्रीय व्यापार सम्मेलन (साइट्स), जैस्पर दक्षिण एशियाई देशों ने हस्ताक्षर किए हैं, एक अंतर्राष्ट्रीय नियामक संस्था है। यह अंतर्राष्ट्रीय व्यापार पर प्रभावशाली नियंत्रण में सफल रही है। विशेषकर उन देशों में, जो वाणिज्यिक रूप से दोहित प्रजातियों की रक्षा करने में सक्षम नहीं हैं। प्रकृति और प्राकृतिक संसाधन के संरक्षण के अंतर्राष्ट्रीय संगठन (आई यू सी एन) और वर्ल्ड वाइड लाइफ फंड फॉर नेचर (डब्ल्यू डब्ल्यू एफ) सक्रिय अंतर्र्श्तृय एजेंसियां है, जिनकी शाखाएँ दक्षिण एशिया में है और जिनके शोधों, कोशों की स्थापना व संरक्षण गतिविधियों से इस क्षेत्र की सरीसृप प्रजातियों को लाभ पहुंचा है।


title: सरीसृप

text: सरीसृपों की भांति बहुत कम जन्तु ही मनुष्यों में रुचि पैदा करते हैं। भारतीय परम्पराओं और मिथकों में साँप का विशेष स्थान है। सम्पूर्ण भारत में उर्वरता के अनुष्ठान के रूप में नक्काशीदार "सर्पशिलाएँ " देखी जा सकती है। मंदिरों में आमतौर पर साँपों के चित्र उकेरे गए होते हैं तथा मित्रतापूर्ण, सहायक, खतरनाक दानवी साँपों के बारे में अनगिनत दांत कथाएँ प्रचलित है। हिंदुओं के देवता भगवान शिव के गले में नाग विराजमान रहता है। हाथी के सिर वाले देवता गणेश कामबंद के रूप में नाग का उपयोग कराते हैं। कई बार गौतम बुद्ध धूप और वर्षा से वचव के लिए विशालकाय नाग की छत्रछाया में ध्यानमग्न दिखाया गया है।


title: सरीसृप

text: देवी माँ गंगा मगरमच्छ की सवारी करती हैं और यमुना नरम कवच वाले कछुए की। तमिलनाडू के कांचीपुरम के मंदिर में पत्थर पर उकेरी गयी छिपकली की आकृति को पवित्र माना जाता है। हालांकि इस क्षेत्र में सरीसृपों से जुड़ी दंतकथाओं में सरश्रेष्ठ स्थान कछुओं को प्राप्त है, जिसके बारे में माना जाता है कि उसने पूरे विश्व को अपनी पीठ पर उठाया हुआ है, जिसे कूर्मावतार कहा जाता है।


title: सरीसृप

text: सरीसृपों के बारे में कई अंधविश्वास है और इस महाद्वीप के प्रत्येक हिस्से में अलग-अलग अंधविश्वास प्रचलित है। पाकिस्तान और अफगानिस्तान के बीच खैबर दर्रे के क्षेत्र में एक छोटे साँप की कहानी प्रचलित है, जो इतना विषैला था कि उसके रेंगने से वर्फ पिघल जाति थी। भारत के कई हिस्सों में माना जाता है कि धामन साँप गाय के पैरों में लिपटकर उसका दूध पी जाता है। पश्चिमोत्तर क्षेत्र में कहा जाता है कि करैत साँप सोये हुये मनुष्य की छाती पर लिपटकर उसकी सांस खींच लेता है। शायद यह श्वास प्रणाली के बंद हो जाने का ग्रामीण विवरण है। अन्य पुरानी मान्यता यह है कि साँप को मारने पर मारने वाले व्यक्ति का चित्रा मारे हुये साँप की आँखों में अंकित हो जाता है, फिर उसका जोड़ा इस तस्वीर को देखकर मारने वाले से बदला लेता है। अन्य कई कहानियों में कुछ सच्चाई है। उदाहरण के लिए, अगर किसी साँप को डंडे से मारा गया है, तो संभावना है कि डंडे पर उसकी लैंगिक गंध, कस्तुरी रह जाएगी, जिससे दूसरा साँप आकर्षित हो सकता है।


title: सरीसृप

text: बीसवीं शताब्दी के अंत तक सरीसृपों की समृद्ध विविधता से युक्त भारतीय उप महाद्वीप में लगभग 600 प्रजातियाँ थी, जिनमें साँप,छिपकली,मगरमच्छ और कछुआ की कई किस्में शामिल थीं। पूर्वोत्तर भारत,पश्चिमी घाट, और अंडमान व निकोबार द्वीप समूह के अल्पज्ञात क्षेत्रों की सरीसृप विषयक तरीके से खोज करने पर अब भी नई प्रजातियों का पता लग रहा है, लेकिन दक्षिण एशियाई सरीसृप वैज्ञानिक जिस गति से खोजबीन कर रहे हैं, उससे कहीं अधिक तेजी से आवास क्षेत्र और प्रजातियों का लोप हो रहा है। मनुष्य के लालच और वहुमूल्य वन जलबिभाजक क्षेत्रों का ध्यान रखने में उनकी अक्षमता के कारण सरीसृप विलुप्त हो रहे हैं। सरीसृप वर्ग की विभिन्न प्रजातियों का भारत के वर्षा क्षेत्रों से निकट का संबंध है। पश्चिमी घाट, पूर्वोत्तर भारत,अंडमान व निकोबार द्वीप समूह में सबसे अधिक वर्षा होती है और यहाँ सबसे जटिल वन प्रणाली तथा सर्वाधिक सरीसृप प्रजातियाँ मौजूद हैं।


title: मीर कासिम

text: मीर कासिम (बंगाली : मूक कविता ; 8 मई 1777) 1760 से 1763 तक बंगाल के नवाब थे। उन्हें ब्रिटिश ईस्ट इंडिया कंपनी के समर्थन से नवाब के रूप में स्थापित किया गया था, जो उनके ससुर मीर जाफर को बदलते थे, जिनके पास था प्लासी की लड़ाई में उनकी भूमिका के बाद खुद को ईस्ट इंडिया कंपनी द्वारा समर्थित किया गया था। हालांकि, मीर जाफर ईस्ट इंडिया कंपनी के साथ बहुत अधिक मांगों पर संघर्ष कर रहे थे और डच ईस्ट इंडिया कंपनी के साथ जुड़ने की कोशिश की थी। ब्रिटिश अंततः चिनसरा में डच बलों को पार कर गए और मीर जाफर को मीर कासिम के साथ बदलने में एक प्रमुख भूमिका निभाई। बाद में कसीम अंग्रेजों के साथ गिर गया और उन्हें बक्सर की लड़ाई में लड़ा। सात साल के युद्ध में ब्रिटेन की जीत के बाद उत्तर पूर्व भारत के बड़े हिस्सों में धीरे-धीरे ब्रिटिश विस्तार को रोकने की आखिरी वास्तविक संभावना के रूप में उनकी हार का सुझाव दिया गया है।


title: मीर कासिम

text: सिंहासन पर चढ़ने पर, मीर कासिम ने अंग्रेजों को भव्य उपहारों के साथ चुकाया। अंग्रेजों को खुश करने के लिए, मीर कासिम ने सभी को लूट लिया, भूमि जब्त कर ली, मीर जाफर के पर्स को कम कर दिया और खजाना को कम कर दिया। हालांकि, वह जल्द ही ब्रिटिश हस्तक्षेप और अंतहीन लालसा से थक गया था और उसके सामने मीर जाफर की तरह, ब्रिटिश प्रभाव से मुक्त होने के लिए उत्सुक था। उन्होंने अपनी राजधानी राजधानी मुर्शिदाबाद से वर्तमान में बिहार में स्थानांतरित कर दी, जहां उन्होंने स्वतंत्र सेना को उठाया, कर संग्रह को व्यवस्थित करके उन्हें वित्त पोषित किया।


title: मीर कासिम

text: उन्होंने ब्रिटिश ईस्ट इंडिया कंपनी की स्थिति का विरोध किया कि उनके शाही मुगल लाइसेंस ( दस्तक ) का अर्थ है कि वे करों के भुगतान के बिना व्यापार कर सकते हैं (अन्य स्थानीय व्यापारियों को दास के साथ अपने राजस्व का 40% तक का भुगतान करना आवश्यक था)। ब्रिटिशों ने इन करों का भुगतान करने से इंकार कर दिया, मीर कासिम ने स्थानीय व्यापारियों पर भी करों को समाप्त कर दिया। यह इस लाभ को परेशान करता है कि ब्रिटिश व्यापारी अब तक आनंद ले रहे थे, और शत्रुताएं बनीं। मीर कासिम ने 1763 में पटना में कंपनी के कार्यालयों को खत्म कर दिया, जिसमें निवासी सहित कई यूरोपीय लोगों की हत्या हुई। मीर कासिम अवध के शुजा-उद-दौला और शाहर आलम द्वितीय के साथ संबद्ध थे, जो यात्रा करने वाले मुगल सम्राट थे, जिन्हें अंग्रेजों ने भी धमकी दी थी। हालांकि, उनकी संयुक्त सेना 1764 में बक्सर की लड़ाई में पराजित हुई थी।


title: मीर कासिम

text: नेपाल के राजा पृथ्वी नारायण शाह के शासनकाल के दौरान मीर कासिम ने नेपाल पर भी हमला किया था। उन्हें बुरी तरह पराजित किया गया क्योंकि नेपाली सैनिकों के पास इलाके, जलवायु और अच्छे नेतृत्व सहित विभिन्न फायदे थे।


title: मीर कासिम

text: मिर कासिम का संक्षिप्त अभियान ब्रिटिश बाहरी लोगों के खिलाफ सीधी लड़ाई के रूप में महत्वपूर्ण था। उनके सामने सिराज-उद-दौलाह के विपरीत, मीर कासिम एक प्रभावी और लोकप्रिय शासक था। बक्सर में सफलता ने ब्रिटिश ईस्ट इंडिया कंपनी को बंगाल प्रांत में सात साल पहले प्लास्सी की लड़ाई और पांच साल पहले बेदारा की लड़ाई की तुलना में एक और अधिक वास्तविक अर्थ में एक शक्तिशाली बल के रूप में स्थापित किया था। 1793 तक ब्रिटिश ईस्ट इंडिया कंपनी ने निजामत (मुगल मुकदमे) को समाप्त कर दिया और पूरी तरह से इस पूर्व मुगल प्रांत के प्रभारी थे।


title: मीर कासिम

text: मुरिदाबाद की लड़ाई के दौरान मीर कासिम को पराजित किया गया था, गुहेरेन की लड़ाई और उधवा नाला की लड़ाई ।


title: मीर कासिम

text: 23 अक्टूबर 1764 को बक्सर की लड़ाई में घुसने के बाद अपने अधिकांश खजाने में लूट लिया, लंगड़ा हाथी पर रखा और शुजा-उद-दौला द्वारा निष्कासित कर दिया; वह रोहिलखंड , इलाहाबाद , गोहाद और जोधपुर भाग गए, अंत में दिल्ली के पास कोटवाल में बस गए। 1774।


title: मीर कासिम

text: मिर कासिम 8 मई 1777 को दिल्ली के पास कोटवाल में अस्पष्टता और गरीबी से पीड़ित संभवतः गरीबी से मर गए। उनके दो शॉल , उनके द्वारा छोड़ी गई एकमात्र संपत्ति को अपने अंतिम संस्कार के लिए भुगतान करना पड़ा।


title: भरत व्यास

text: भारत व्यास [in English: Bharat Vyaas (1918-1982)] एक प्रसिद्ध भारतीय गीतकार थे, जिन्होंने 1950 और 1960 के दशक में हिंदी फिल्मों के लिए गीत लिखे।


title: भरत व्यास

text: भरत व्यास हिन्दी फ़िल्मों के प्रसिद्ध गीतकार थे। इनका जन्म ६ जनवरी १९१८ को बीकानेर (राजस्थान, भारत) मे हुआ था जाति से पुष्करना ब्राह्मण थे। मूल रूप से चुरू (राजस्थान का एक जिला) के थे। बचपन से ही इनमे कवि प्रतिभा दिखने लगी थी। उन्होंने १७-१८ वर्ष की उम्र तक लेखन शुरू कर दिया था। चुरू से मैट्रिक करने के बाद वे कलकत्ता चले गए। उनका लिखा पहला गीत था — "आओ वीरो हिलमिल गाए वंदे मातरम"। उनके द्वारा ""रामू चन्ना" " नामक नाटक भी लिखा गया। 1942 के बाद वे बम्बई आ गए उन्होंने कुछ फ़िल्मों में भी भूमिका निभाई लेकिन प्रसिद्धि गीत लेखन से मिली।


title: भरत व्यास

text: हिंदी फिल्मों में उनका पहला ब्रेक फ़िल्म "दुहाई" के लिए था, जो 1943 में रिलीज़ हुई थी, और संगीत निर्देशन का श्रेय संयुक्त रूप से पन्नालाल घोष, रफ़ीक गज़नवी और शांति कुमार को दिया गया था। गीत नूरजहाँ और शांता आप्टे द्वारा गाए गए थे। व्यास नाटकों और रिकॉर्ड के लिए राजस्थानी गीत लिखते थे। यह भी उल्लेख है कि उन्होंने बंबई (अब मुंबई) में फिल्मों में आने से पहले कलकत्ता (अब कोलकाता) में पढ़ाई पूरी की। उन्हें फिल्म निर्देशन में भी दिलचस्पी थी और वास्तव में उन्होंने करियर की शुरुआत में ही एक फिल्म का निर्देशन किया था। उन्होंने 1940 के दशक में कुछ शुरुआती फिल्मों में अभिनय और गीत भी गाए। मुंबई आने के बाद, उनकी काव्य रचनाएँ लोकप्रिय हुईं।


title: भरत व्यास

text: उनकी मृत्यु 1982 मे हुई थी। उनके लिखे कुछ प्रमुख गीतों की फिल्मों के नाम हैं:— सारंगा, संत ज्ञानेश्वर, तूफ़ान और दिया, रानी रूपमती, गूंज उठी शहनाई, दो आँखे बारह हाथ, नवरंग, बूँद जो बन गई मोती, पूर्णिमा, आदि-आदि फ़िल्मों के यादगार/अमर गीत रचे थे।4 जुलाई 1982 को मुंबई में उनका निधन हो गया। उनके छोटे भाई अभिनेता बृजमोहन व्यास (1920-2013) थे।


title: भरत व्यास

text: जिन फिल्मों के लिए उन्होंने गीत रचे:


title: पोम्पोनियस मेला

text: पोम्पोनियस मेला एक प्रमुख रोमन भूगोलवेत्ता था।


title: पोम्पोनियस मेला

text: कॉस्मोग्राफी - दो खंडो में लैटिन भाषा मे प्रकाशित हुई।  प्रथम खंड - "कॉस्मोग्राफी" में विश्व या ब्रह्मांड का संक्षिप्त वर्णन किया गया है द्वितीय खंड - "डी-कॉस्मोग्राफिया" जिसमे पृथ्वी को पच बड़े क्षेत्रों में विभाजित बतला कर उत्तरी शीतोष्ण का भौगोलिक वर्णन किया गया है  यह दक्षिणी स्पेन के निवासी थे , इन्होंने लैटिन भाषा मे भौगोलिक ज्ञान को दो खण्डों में प्रकाशित किया अन्य भूगोलवेतत्ताओं के अनुसार इन्होंने भी पृथ्वी की स्थिति ब्रम्हाण्ड के मध्य मानी है, दूसरे खण्ड 'डि कोरोग्राफियो' में मेला ने पृथ्वी को पाँच छेत्रो में विभाजित किया है और इसमें उत्तरी शीतोष्ण क्षेत्र का विस्तृत वर्णन प्रस्तुत किया है। इस पुस्तक का प्रकाशन 44 ई.में हुआ था । इसमे अतरिक्त उसके द्वारा अफ्रीका के समुद्रतट, यूरोप तथा भूमध्य सागरीय तटीय प्रदेशो का भ्रमण भी किया गया जिनका वर्णन इन पुस्तक में उपलब्ध हैं।


title: अंतरिक्ष पर्यटन

text: अंतरिक्ष पर्यटन पर्यटन की नई संस्कृति हैं जोउन घुमन्तु पर्यटको के लिए हैं जो घूमने के लिए रोमांच की हद तक जा सकते हैं। इस प्रकार के पर्यटक घुमने के लिए उन्न्त तकनिको एवं अपने अकूत धन के बल पर अंतरिक्ष में घुमने जाते हैं।


title: अंतरिक्ष पर्यटन

text: निम्नलिखित सूची में एक व्यक्ति द्वारा की गई प्रत्येक यात्रा को नोट किया गया है जिसके लिए शुल्क का भुगतान किया गया था (स्वयं या किसी अन्य पार्टी द्वारा) कार्मन रेखा से ऊपर जाने के लिए, अंतरिक्ष की मनमाने ढंग से परिभाषित सीमा। इसमें भविष्य की यात्राएं भी शामिल हैं जिनके लिए भुगतान किया जाता है और निर्धारित किया जाता है।


title: अंतरिक्ष पर्यटन

text: Notes


title: अंतरिक्ष पर्यटन

text: कई निजी अंतरिक्ष यात्रियों ने "अंतरिक्ष पर्यटक" शब्द पर आपत्ति जताई है, अक्सर यह इंगित करते हुए कि उनकी भूमिका एक पर्यवेक्षक से आगे निकल गई, क्योंकि उन्होंने अपनी यात्रा के दौरान वैज्ञानिक प्रयोग भी किए। रिचर्ड गैरियट ने अतिरिक्त रूप से इस बात पर जोर दिया कि उनका प्रशिक्षण गैर-रूसी सोयुज चालक दल के सदस्यों की आवश्यकताओं के समान था, और नासा के साथ उड़ान भरने के लिए चुने गए शिक्षकों और अन्य गैर-पेशेवर अंतरिक्ष यात्रियों को अंतरिक्ष यात्री कहा जाता है। उन्होंने कहा है कि अगर भेद करना है, तो उन्हें "पर्यटक" के बजाय "निजी अंतरिक्ष यात्री" कहा जाएगा।


title: अंतरिक्ष पर्यटन

text: यूएस फेडरल एविएशन एडमिनिस्ट्रेशन निजी तौर पर वित्त पोषित अंतरिक्ष यान के प्रशिक्षित चालक दल के सदस्यों को "वाणिज्यिक अंतरिक्ष यात्री" की उपाधि से सम्मानित करता है। वर्तमान में इस उपाधि को धारण करने वाले केवल माइक मेलविल और ब्रायन बिन्नी हैं, जो 2004 में SpaceShipOne के पायलट थे; 2018 में पायलट मार्क पी। स्टकी और फ्रेडरिक डब्ल्यू। स्टर्को, और पायलट डेव मैके, माइकल मसुची और 2019 में ट्रेनर बेथ मूसा ने दो अलग-अलग मिशनों पर स्पेसशिप टू पर सवार हुए।


title: एरिक ड्रेक्स्लर

text: १९८० में नैनोतकनीक की परिभाषा का बखान और गहराई सें एरिक ड्रेक्स्लर ने किया, जिन्होंने नैनो स्केल के विज्ञान और यंत्रों को लोकप्रिय बनाया अपने व्याख्यानों से और अपनी किताबें, (1986) और "Nanosystems: Molecular Machinery, Manufacturing, and Computation", से।


title: ऑस्ट्रेलिया भारत टेस्ट मैच विवाद, 2008

text: ऑस्ट्रेलिया भारत टेस्ट मैच विवाद, 2008 ऑस्ट्रेलिया भारत 2007-08 टेस्ट क्रिकेट श्रृंखला में भारतीय क्रिकेट टीम और ऑस्ट्रेलिया क्रिकेट टीम के बीच हुआ विवाद है। दुसरे टेस्ट मैच में हुए विवादिस्त अंपायर निर्णयो ने विवादो को बढावा दिया। इस मैच में वेस्ट इंडीज के स्टीव बकनर और इंग्लैड के मार्क बेन्सन अंपायर थे। इस टेस्ट मैच के तीसरे दिन का खेल ख़त्म होने के बाद ऑस्ट्रेलिया के एंड्रयू साइमंड्स ने भारत के हरभजन सिंह के ख़िलाफ़ नस्लवादी टिप्पणी की शिकायत की। जिसके परिणामस्वरूप मैच रेफ़री माइक प्रॉक्टर ने हरभजन सिंह पर तीन टेस्ट मैचों की पाबंदी लगाई।


title: धुस्वाँ साय्‌मि

text: धुस्वाँ साय्‌मि (ने॰ सं॰ १०५०-ने॰सं॰ ११२८) नेपाल के एक प्रसिद्ध लेखक है। उन्हे नेपालभाषा का "उपन्यास सम्राट" का उपाधि दिया हुआ है। उन्हौंने नेपालभाषा मै उपन्यास विधा का स्थापना किया था। वेह हिंदी मै भी लिखते थे। उन्हौंने वाराणासी से प्रकाशित होने वाला युगवाणी से हिंदी साहित्य मै यात्रा शुरु किया था। उनका हिंदी मै प्रकाशित उपन्यास 'मैं दासी मैं सराय' (सन् १९७४), 'रेत की दरार' (सन् १९७५) व 'जलजला' (सन् १९७६) है। 'कविता का जंगल' व 'शब्दों का आकाश' उनका प्रसिद्ध हिंदी कविता संग्रह है। साथ मै उनका लोकप्रिय नेपालभाषा का उपन्यास "गंकी" भी हिंदी मै अनुवादित है। लेखिका अमृता प्रितम ने उनको नायक बनाकर "अदालत" नामक एक उपन्यास भी लिखा है।


title: सेतो बाघ

text: सेतो बाघ नेपाली भाषा का एक प्रसिद्ध ऐतिहासिक उपन्यास है। यह उपन्यास डायमण्ड समशेर जंग बहादुर राणा ने लिखा था। इस उपन्यास नेपाल का राणा परिवार का उदय और पारिवारिक कलह से सम्बन्धित है।


title: मुनामदन

text: मुनामदन नेपाली भाषा का सबसे ज्यादा बिकने वाला साहित्यिक कृति है। यह महाकाव्य झ्याउरे छन्द मैं नेपाली भाषा का महाकवि लक्ष्मीप्रसाद देवकोटा ने लिखा था। इस काव्य मुना और मदन नामक पति-पत्नी के जीवन को दर्शाता है। इस काव्य के मद्दत से लक्ष्मीप्रसाद देवकोटा ने पैसा का लालच तथा जात प्रथा का विरोध किया था।


title: मुनामदन

text: इस काव्य का कुछ पंक्ति इस प्रकार है-अर्थ-सोने का थैली हात का मैल बराबर है, इस धन से क्या करे?अर्थ-व्यक्ति बड़ा दिल से होता है जात से नहीं।


title: भारतीय प्रशासनिक सेवा

text: भारतीय प्रशासनिक सेवा (अंग्रेजी: Indian Administrative Service)IAS अखिल भारतीय सेवाओं में से एक है। इसके अधिकारी अखिल भारतीय प्रशासनिक सेवा के अधिकारी है। भारतीय प्रशासनिक सेवा (तथा भारतीय पुलिस सेवा) में सीधी भर्ती संघ लोक सेवा आयोग (यूनियन पब्लिक सर्विस कमिशन -UPSC) द्वारा आयोजित सिविल सेवा परीक्षा के माध्यम से की जाती है तथा उनका आवंटन भारत सरकार द्वारा राज्यों को कर दिया जाता है।


title: भारतीय प्रशासनिक सेवा

text: आईएएस अधिकारी केंद्रीय सरकार, राज्य सरकारों और सार्वजनिक क्षेत्र के उपक्रमों में रणनीतिक और महत्वपूर्ण पदों पर काम करते हैं। सरकार के वेस्टमिंस्टर प्रणाली के बाद दूसरे देशों की तरह, भारत में स्थायी नौकरशाही के रूप में आईएएस भारत सरकार के कार्यकारी का एक अविभाज्य अंग है, और इसलिए प्रशासन को तटस्थता और निरंतरता प्रदान करता है।


title: भारतीय प्रशासनिक सेवा

text: भारतीय पुलिस सेवा (IPS आईपीएस) और भारतीय वन सेवा (आईएफएस / आईएफओएस) के साथ, आईएएस तीन अखिल भारतीय सेवाओं में से एक है - इसका संवर्ग केंद्र सरकार और व्यक्तिगत राज्यों दोनों के द्वारा नियोजित है।


title: भारतीय प्रशासनिक सेवा

text: उप-कलेक्टर/मजिस्ट्रेट के रूप में परिवीक्षा के बाद सेवा की पुष्टि करने पर, आईएएस अधिकारी को कुछ साल की सेवा के बाद जिला मजिस्ट्रेट और कलेक्टर के रूप में जिले में प्रशासनिक आदेश दिया जाता है, और आमतौर पर, कुछ राज्यों में सेवा के १६ साल की सेवा करने के बाद, एक आईएएस अधिकारी मंडलायुक्त के रूप में राज्य में एक पूरे मंडल का नेतृत्व करता है। सर्वोच्च पैमाने पर पहुंचने पर, आईएएस अधिकारी भारत सरकार के पूरे विभागों और मंत्रालयों की का नेतृत्व करते हैं। आईएएस अधिकारी द्विपक्षीय और बहुपक्षीय वार्ता में अंतर्राष्ट्रीय स्तर पर भारत सरकार का प्रतिनिधित्व करते हैं। प्रतिनियुक्ति पर, वे विश्व बैंक, अंतर्राष्ट्रीय मुद्रा कोष, एशियाई विकास बैंक और संयुक्त राष्ट्र या उसकी एजेंसियों जैसे अंतरसरकारी संगठनों में काम करते हैं। भारत के चुनाव आयोग की दिशा में भारत में स्वतंत्र और निष्पक्ष चुनाव कराने के लिए प्रशासन के विभिन्न स्तरों पर आईएएस अधिकारी एक महत्वपूर्ण भूमिका निभाते हैं।


title: भारतीय प्रशासनिक सेवा

text: राज्य सरकार के कार्मिक विभाग द्वारा उक्त नियमावली के अनुसार सेवा संबंधी मामलों का क्रियान्वयन किया जाता है।पदोन्नति, अनुशासनिक कार्यवाही इत्यादि के सम्बन्ध में भारत सरकार द्वारा ही दिशानिर्देश तैयार की जाती है। इन मामलों पर कार्मिक विभाग द्वारा भारत सरकार को आख्या/रिपोर्ट भेजी जाती है। जिस पर भारत सरकार विचार कर राज्य सरकार (कार्मिक विभाग) को मामलों पर कार्यवाही करने का आदेश देती है। तत्पश्चात् कार्मिक विभाग द्वारा भारत सरकार के आदेशों को जारी कर कार्यवाही की जाती है।


title: भारतीय प्रशासनिक सेवा

text: ईस्ट इंडिया कंपनी के कब्जे के दौरान, सिविल सेवा को तीन श्रेणियों में विभाजित किया गया - कोंगान्टेड, अनकोवेंटेड और विशेष सिविल सर्विसेज। कोंगान्टेड सेवा, या ईस्ट इंडिया कंपनी की सिविल सेवा (हेइसीसीसीएस), में बड़े पैमाने पर ब्रिटिश सिविल सेवकों की सरकार में उच्च पदों पर कब्जा था। प्रशासन के निचले पायदान पर भारतीयों की प्रविष्टि को सुलझाने के लिए अनकोवेंटेड सिविल सेवा शुरू की गई थी। विशेष सेवा में भारतीय प्रशासनिक विभाग जैसे भारतीय वन सेवा, भारतीय पुलिस, भारतीय राजनीतिक सेवा आदि शामिल थीं। इन सेवाओं के रैंक विभिन्न तरीकों से भरे गए थे, भारतीय राजनीतिक सेवा अधिकारी आम तौर पर आईएआईसीसीएस/आईसीएस और ब्रिटिश भारतीय सेना से होते थे, भारतीय पुलिस के कई रैंकों में ब्रिटिश भारतीय सेना के अधिकारी थे, लेकिन १८९३ के बाद से, इसके संवर्ग भरने के लिए एक अलग वार्षिक परीक्षा आयोजित की गई।


title: भारतीय प्रशासनिक सेवा

text: १८५८ में इंडियन सिविल सर्विस (आईसीएस) द्वारा माननीय ईस्ट इंडिया कंपनी की सिविल सर्विस (आईएचआईसीसीएस) का अधिग्रहण किया गया। आईसीएस १८५८ और १९४७ के बीच की अवधि में ब्रिटिश शासन के दौरान ब्रिटिश भारत में ब्रिटिश साम्राज्य की सर्वोच्च नागरिक सेवा थी। आईसीएस को ब्रिटिश नियुक्तियों १९४२ में बनाए गए थे।


title: भारतीय प्रशासनिक सेवा

text: "भारत सरकार अधिनियम, १९१९", भारत के सचिव राज्य की अध्यक्षता वाली इम्पीरियल सर्विसेज के पारित होने के साथ, अखिल भारतीय सेवाएं और केंद्रीय सेवाओं में विभाजित किया गया था।


title: भारतीय प्रशासनिक सेवा

text: १९४७ में भारत के विभाजन के समय और अंग्रेजों के प्रस्थान के समय, इम्पीरियल सिविल सर्विस को भारत और पाकिस्तान के नए दलों के बीच विभाजित किया गया था। जिस भाग को भारत गया था उसे भारतीय प्रशासनिक सेवा का नाम दिया गया था, जबकि पाकिस्तान जाने वाले हिस्से को पाकिस्तान की केंद्रीय सुपीरियर सेवा का नाम दिया गया था।


title: भारतीय प्रशासनिक सेवा

text: भारतीय संविधान के भाग १५ में अनुच्छेद ३१२ (२) के तहत आधुनिक भारतीय प्रशासनिक सेवा का निर्माण किया गया था।


title: भारतीय प्रशासनिक सेवा

text: आईएएस अधिकारी, सेवानिवृत्ति के बाद, भारत के मुख्य चुनाव आयुक्त (सीईसी), नियंत्रक और महालेखा परीक्षक (सीएजी), और संघ लोक सेवा आयोग के अध्यक्ष (यूपीएससी) जैसे संवैधानिक पदों पर कार्यरत हैं, वे प्रशासनिक न्यायाधिकरणों, जैसे की राष्ट्रीय ग्रीन ट्रिब्यूनल (एनजीटी) और केंद्रीय प्रशासनिक न्यायाधिकरण (कैट) के सदस्य भी बन जाते हैं। सेवानिवृत्त आईएएस अधिकारी भारतीय दूरसंचार विनियामक प्राधिकरण (ट्राई), सिक्योरिटीज एंड एक्सचेंज बोर्ड ऑफ इंडिया (सेबी) और भारतीय रिज़र्व बैंक (आरबीआई) जैसी नियामकों के प्रमुख भी बनाये गए हैं, लेकिन यदि एक सेवा प्रदाता आईएएस अधिकारी को संवैधानिक पदों पर नियुक्त किया गया जाता है, जैसे भारत के नियंत्रक और महालेखा परीक्षक, भारत के मुख्य चुनाव आयुक्त और यूपीएससी के अध्यक्ष या राष्ट्रीय मानवाधिकार आयोग, राष्ट्रीय महिला आयोग आयोग, और केंद्रीय सूचना आयोग जैसे संवैधानिक प्राधिकारियों के प्रमुख के रूप में नियुक्य किया जाता है, तो वहसेवा से सेवानिवृत्त मन लिए जाते हैं।


title: भारतीय प्रशासनिक सेवा

text: "भारतीय प्रशासनिक सेवा (कैडर) नियम, १९५४ के नियम ६(२)(ii") के तहत एक निश्चित अवधि के लिए निजी संगठनों को आईएएस अधिकारी भी नियुक्त किया जा सकता है।


title: भारतीय प्रशासनिक सेवा

text: आईएएस अधिकारियों के प्रदर्शन मूल्यांकन को निष्पादन मूल्यांकन रिपोर्ट (पीएआर) के माध्यम से मापा जाता है। संघ और राज्य सरकारों में किसी पोस्टिंग और / या पदोन्नति से पहले एक अधिकारी की पीएआर रिपोर्ट की उसकी उपयुक्तता के लिए समीक्षा की जाती है। यह रिपोर्ट वार्षिक होती है, यह स्वयं अधिकारी (रिपोर्टिंग अधिकारी के रूप में नामित) द्वारा शुरू की जाती है, जिन्होंने वर्ष के लिए उनकी उपलब्धियों और क्रियाकलापों और उसके द्वारा निर्दिष्ट लक्ष्य को सूचीबद्ध किया है। रिपोर्ट तब संशोधित अधिकारी द्वारा संशोधित और टिप्पणी की जाती है, जो रिपोर्टिंग अधिकारी की तुलना में पदानुक्रम में अगले तत्काल अधिकारी होता है। अखिल भारतीय सेवाओं के लिए, एक और प्राधिकरण (स्वीकार करना प्राधिकरण) है जो रिपोर्टिंग अधिकारी द्वारा सुझावों के बाद रिपोर्टिंग अधिकारी द्वारा दायर पीएआर को स्वीकार और समीक्षा करता है।


title: भारतीय प्रशासनिक सेवा

text: अखिल भारतीय सेवाएं


title: भारतीय प्रशासनिक सेवा

text: केन्द्रीय सिविल सेवाएं - समूह "ए"


title: भारतीय प्रशासनिक सेवा

text: केन्द्रीय सिविल सेवाएं - समूह "बी"राज्य सेवाएं


title: डाकार

text: डाकार, अफ्रीका महाद्वीप के राष्ट्र सेनेगल की राजधानी तथा प्रमुख बंदरगाह है।


title: डाकार

text: यह सेनेगल नदी तथा गैबिया नदी के बीच केप वर्ट प्रायद्वीप के पश्चिमी छोर पर स्थित है और पुराने विश्व का सबसे पश्चिमी नगर है। इस नगर का बड़ा महत्व है। यहाँ वायुसेना तथा नौसेना के अड्डे भी हैं। यूरोपीय लोगों के लिए यहाँ की ठंडी जलवायु बहुत अनुकूल है। डाकार का मुख्य बाजार बड़ा सुंदर बना है तथा बंदरगाह से २५ फुट ऊँचा है। यहाँ उद्योग साधारण वस्त्र, जूते, साबुन तथा अन्य मरम्मत के कायों तक सीमित है। डाकार बंदरगाह में जहाज मुख्यत: केवल कोयला पानी लेने के लिए ठहरते हैं।


title: द्वैध शासन

text: जब दो शासक एक साथ सत्ता का संचालन करते है तो इसे द्वैध शासन (Diarchy) कहते है। प्रायः देखा गया है की शासक अपने पद को आजीवन ग्रहण किया रहता है तथा वो इसे अपने पुत्र या सगे-संबंधियो को सुपुर्द करता है।


title: द्वैध शासन

text: 'द्वैध शासन' का सिद्धांत सबसे पहले लियोनेल कर्टिस नामक अंग्रेज ने अपनी पुस्तक "डायर्की" में प्रतिपादित किया था जो बहुत दिनों तक 'राउंड टेबिल' का सम्पादक रहा। बाद में यह सिद्धांत 1919 ई. के 'भारतीय शासन अधिनियम, 1919' में लागू किया गया, जिसके अनुसार प्रांतों में द्वैध शासन स्थापित हुआ।


title: द्वैध शासन

text: उदाहरण के लिए, 1765 में बंगाल, बिहार और उड़ीसा में भू-राजस्व वसूलने का अधिकार ईस्ट इंडिया कंपनी के पास था जबकि प्रशासन बंगाल के नवाब के नाम से चलता था। अतः सत्ता के दो केंद्र थे। बंगाल में द्वेध शासन का जनक रोबर्ट क्लाइव को कहा जाता है।


title: द्वैध शासन

text: 1919 ई. के भारत सरकार अधिनियम (गवर्नमेंट ऑफ इंडिया ऐक्ट) द्वारा प्रांतीय सरकार को मजबूत बनाया गया और द्वैध शासन की स्थापना की गई। इसके पहले प्रांतीय सरकारों पर केंद्र सरकार का पूर्ण नियंत्रण रहता था। लेकिन अब इस स्थिति में परिवर्तन लाकर प्रान्तीय सरकारों को उत्तरदायी बनाने का प्रयास किया गया। कथित तौर पर इस द्वैध शासन का एकमात्र उद्देश्य था – भारतीयों को पूर्ण उत्तरदायी शासन के लिए प्रशासनिक शिक्षा देना। द्वैध शासन के प्रयोग ने भारत में एक नया ऐतिहासिक अध्याय प्रारंभ किया। असम, बंगाल, बिहार, उड़ीसा, बंबई, मध्य प्रांत, पंजाब, मद्रास, संयुक्त प्रांत और बर्मा में यह नयी व्यवस्था लागू की गयी।


title: द्वैध शासन

text: इस अधिनियम द्वारा केंद्र एवं प्रांतों के बीच विषयों का बँटवारा किया गया और जो विषय भारत के हित में थे, उन्हें केंद्रीय सरकार के अधीन रखा गया। प्रतिरक्षा, यातायात, विदेश नीति, सीमा शुल्क, मुद्रा, सार्वजनिक ऋण इत्यादि को केंद्रीय विषय में सम्मिलित किया गया। स्थानीय स्वशासन सार्वजनिक, स्वास्थ्य, सफाई और शिक्षा, पुलिस, जेल तथा सहकारिता आदि को प्रांतीय विषय के अधीन रखा गया।


title: द्वैध शासन

text: द्वैध शासन असफल रहा जिसके कई कारण थे। यह गलत सिद्धांत पर आधारित था और प्रांतीय विषयों का विभाजन दोषपूर्ण था। गवर्नर को कोई वास्तविक अधिकार नहीं दिया गया था। प्रांतीय सरकार को हमेशा वित्तीय कठिनाइयों का सामना करना पड़ता था और सुधारों के प्रति हमेशा ब्रिटिश सरकार की उदासीन नीति के कारण द्वैध शासन सफल नहीं हो सका। इस व्यवस्था में सामूहिक उत्तरदायित्व की भावना का पूर्णतया अभाव था और मंत्री तथा लोकसेवकों के बीच बराबर तनावपूर्ण सम्बन्ध बना रहता था। इस प्रकार आंशिक उत्तरदायी शासन यानी द्वैध शासन हर दृष्टिकोण से असफल रहा। यह एक अधूरी योजना थी जो भारत के लिए एक मजाक का विषय ही बनी रही। इसने खुद सरकार के अंदर ही कई मतभेद पैदा कर दिए।


title: अन्नाराम सुदामा

text: अन्नाराम सुदामा राजस्थानी भाषा के साहित्यकार थे। ये बीकानेर नगर के निवासी थे। इनकी सबसे प्रमुख रचना 'मेवे रा रुख' है जिसके लिये इनको 1978 में साहित्य अकादमी पुरस्कार मिल चुका है।


title: अन्नाराम सुदामा

text: अन्नाराम सुदामा को अचूक इलाज (कहानी) के लिए सूर्यमल्ल मिश्रण शिखर पुरस्कार(1991-92) से सम्मानित किया गया था।


title: अन्नाराम सुदामा

text: अन्नाराम सुदामा का निधन 2 जनवरी 2004 में हुआ था।


title: अन्नाराम सुदामा

text: संदर्भ:


title: अन्नाराम सुदामा

text: इनका जन्म बीकानेर के रुनिया बड़ा बास गांव में हुआ था ।। इनके जन्म के समय जबरदस्त जमाना(धान) हुआ था


title: राजस्थानी भाषा

text: राजस्थानी आधुनिक भारतीय आर्य भाषाओं में से एक है, जिसका वास्तविक क्षेत्र वर्तमान राजस्थान प्रान्त तक ही सीमित न होकर मध्यप्रदेश के कतिपय पूर्वी तथा दक्षिणी भाग में और पाकिस्तान के वहावलपुर जिले तथा दूसरे पूर्वी और दक्षिण-पूर्वी सीमा प्रदेशों में भी है। यह हरियाणा, पंजाब, गुजरात और मध्य प्रदेश के निकटवर्ती क्षेत्रों में बोली जाने वाली भाषाओं और बोलियों का समूह है। पाकिस्तान के सिंध और पंजाब प्रांतों में भी इसके वक्ता हैं। राजस्थानी पश्चिमी इंडो-आर्यन भाषा होने के कारण पड़ोसी, संबंधित हिंदी भाषाओं से अलग भाषा है। यह भाषा भारत में लगभग नौ करोड़ लोगों के द्वारा बोली, लिखी एवं पढ़ी जाती है।


title: राजस्थानी भाषा

text: राजस्थानी नागरी लिपि में लिखी जाती है। इसके अतिरिक्त यहाँ के पुराने लोगों में अब भी एक भिन्न लिपि प्रचलित है, जिसे "बाण्याँ वाटी" कहा जाता है। इस लिपि में प्रायः मात्रा-चिह्र नहीं दिए जाते। राजस्थानी बनिये आज भी बहीखातों में इस लिपि का प्रयोग करते हैं।


title: राजस्थानी भाषा

text: राजस्थानी भाषा की मुख्यतः आठ बोलियां है जिनका कुछ अन्य उपबोलियों में भी विभाजन किया जाता है। भारत की जनगणना 1991 व 2011 के अनुसार निम्न बोलियाँ आधुनिक राजस्थानी भाषा के प्राथमिक वर्गीकरण के अंतर्गत आती है: मारवाड़ी बोली, हाड़ौती बोली, मेवाड़ी बोली, ढूंढाड़ी बोली, शेखावाटी बोली, बागड़ी बोली, वागड़ी बोली, मेवाती बोली[जालोरी बोली ]


title: राजस्थानी भाषा

text: भारत की जनगणना 1961 में राजस्थानी भाषा के वक्ताओं द्वारा इस भाषा की 73 बोलियां लिखवाई गई किंतु इनमें से 46 बोलियों के वक्ताओं की संख्या 1 हजार से भी कम थी, साथ ही अन्य 13 बोलियों के वक्ताओं की संख्या 50 हजार से भी कम थी। इनमें से मुख्यतः 4 बोलियों के ही वक्ताओं की संख्या 10 लाख से ज्यादा थी। भाषाविदों के अनुसार राजस्थानी की मुख्यतः 8 बोलियां ही है।


title: राजस्थानी भाषा

text: राजस्थानी भाषा पश्चिमी इंडो-आर्यन भाषा परिवार से संबंधित हैं।


title: राजस्थानी भाषा

text: डॉ॰ ग्रियर्सन ने राजस्थानी की पाँच बोलियाँ मानी हैं-


title: राजस्थानी भाषा

text: (1) पश्चिमी राजस्थानी (मारवाड़ी),


title: राजस्थानी भाषा

text: (2) उत्तर पूर्वी राजस्थानी (मेवाती अहीरवाटी),


title: राजस्थानी भाषा

text: (3) मध्यपूर्वी (या पूर्वी) राजस्थानी (ढूँढाडी हाड़ौती),


title: राजस्थानी भाषा

text: (4) दक्षिण-पूर्वी राजस्थानी (मालवी),


title: राजस्थानी भाषा

text: (5) दक्षिणी राजस्थानी (निमाड़ी)।


title: राजस्थानी भाषा

text: ग्रियर्सन ने भीली और खानदेशी को स्वतंत्र भाषा वर्ग में माना है, किन्तु डॉ॰ चाटुर्ज्या इन्हें "राजस्थानी वर्ग" के ही अंतर्गत रखना चाहेंगे, जो अधिक समीचीन जान पड़ता है। डूँगरपुर, बाँसवाड़ा, प्रतापगढ़ तथा आसपास की भीली बोलियों और खानदेशी की व्याकरणिक संघटना राजस्थानी से विशेष भिन्न नहीं है। वस्तुत: ये राजस्थानी के वे रूप हैं जो क्रमश: गुजराती और मराठी तत्वों से मिश्रित हैं। राजस्थानी वर्ग के अंतर्गत पाकिस्तान तथा कश्मीर के सीमांत प्रदेश की गूजरी बोली और तमिल-नाड की सौराष्ट्र बोली भी आती है, जो पूर्वी राजस्थानी से विशेष संबद्ध जान पड़ती है। डॉ॰ चाटुर्ज्या ने ग्रियर्सन के राजस्थानी के पाँच बोली-भेदों को नहीं माना हे। वे मारवाड़ी और ढूँढाडी हाड़ौती को ही "राजस्थानी" संज्ञा देना ठीक समझते हैं। उनके अनुसार राजस्थानी के दो ही वर्ग हैं :-


title: राजस्थानी भाषा

text: मेवाती, मालवी और निमाड़ी का वे पश्चिमी हिंदी की ही विभाषा मानने के पक्ष में हैं, यद्यपि इस संबंध में व अंतिम निर्णय नहीं देते।


title: राजस्थानी भाषा

text: राजस्थानी भाषा की निम्न किस्में (मुख्य लिखित रूप व बोलियां) है: अधिकांश विद्वानों के मतानुसार राजस्थानी का विकास मध्यदेशीय प्राकृत या शौरसेनी से हुआ है, किन्तु डॉ॰ चाटुर्ज्या इसका विकास अशोककालीन सौराष्ट्री प्राकृत से मानते हैं, जो "शौरसेनी या मध्यदेशीय प्राकृत से कुछ विभिन्न थी"। इसी प्राकृत का क्षेत्र गुजरात प्रांत तथा मारवाड़ प्रांत था और यह बोली यहाँ मध्यप्रदेश से न आकर "उत्तर-भारत के किसी और प्रांत या जनपद से आई थी। इसी आधार पर डॉ॰ चाटुर्ज्यां गुजराती मारवाड़ी को पश्चिमी पंजाब की लँहदा तथा सिंध की सिंधी से विशेष संबद्ध मानते हैं। वैसे इस प्रदेश की बोलियों को मध्ययुग में शौरसेनी ने काफी प्रभावित किया है। ईसा की तीसरी-चौथी सदियों में स्वात प्रदेश के गुर्जर गुजरात, राजस्थान तथा मालवा में आ बसे थे। पिछले दिनों इन लोगों ने यहाँ कई राज्य स्थापित किए और ये लोग ही वर्तमान अग्निवंशी राजपूतों में बदल गए। गुर्जर जाति की मूल बोलियों ने इस प्रदेश की प्राकृत को पर्याप्त प्रभावित किया है तथा अपभ्रंश के विकास में, खास तौर पर उसके शब्दकोश के विकास में, इस जाति का महत्वपूर्ण योगदान रहा है। दंडी ने तो "अपभ्रंश" भाषा को आभीरादि की ही बोलियाँ माना है। नागर अपभ्रंश के ही परवर्ती रूप से, जिसे माकोबी जैसे विद्वान् गुर्जर अपभ्रंश या श्वेतांबर अपभ्रंश कहना अधिक ठीक समझते हैं, गुजराती-राजस्थानी का विकास हुआ है। गुजराती मूलत: राजस्थानी (पश्चिमी राजस्थानी) का ही एक विभाषा थी, जो सोलहवीं सदी तक अविभक्त थी, किंतु बाद में चलकर सांस्कृतिक, प्रांतीय तथा साहित्यिक कारणों से स्वतंत्र भाषा बन बैठी। पश्चिमी राजस्थानी या मारवाड़ी जहाँ गुजराती और सिंधी के अधिक निकट है वहाँ पूर्वी राजस्थानी (जैपुरी हाड़ौती) ब्रजभाषा (पश्चिमी हिंदी) से पर्याप्त रूप में प्रभावित है। फिर भी पूर्वी राजस्थानी में भी स्पष्ट भेदक तत्त्व मौजूद हैं जो इसे हिंदी की विभाषा मानने से इंकार करते हैं। राजस्थानी भाषा की भाषाशास्त्रीय स्थिति रिहारी तथा पहाड़ी की तरह उन भाषाओं में है, जिन्हें हिंदी की विभाषा नहीं माना जा सकता, किंतु हिंदी के सांस्कृतिक तथा साहित्यिक इतिहास के साथ इसका गठबंधन इतना दृढ़ हो गया है कि साहित्यिक दृष्टि से राजस्थानी भाषा की स्वतंत्र सत्ता न रह पाई और यह उसकी विभाषासी बन गई।


title: राजस्थानी भाषा

text: राजस्थानी भाषा की सामान्य विशेषताएँ निम्न हैं-


title: राजस्थानी भाषा

text: (1) राजस्थानी में "ण", "ड़" और (मराठी) "ळ " तीन विशिष्ट ध्वनियाँ (Phonemes) पाई जाती हैं।


title: राजस्थानी भाषा

text: (2) राजस्थानी तद्भव शब्दों में मूल संस्कृत "अ" ध्वनि कई स्थानों पर "इ" तथा "इ" "उ" के रूप में परिवर्तित होती देखी जाती हैं-"मिनक" (मनुष्य), हरण (हरिण), क"मार (कुंभकार)।


title: राजस्थानी भाषा

text: (3) मेवाडी और मालवी में "च, छ, ज, झ" का उच्चारण भीली और मराठी की तरह क्रमश: "त्स, स, द्ज, ज़" की तरह पाया जात है।


title: राजस्थानी भाषा

text: (4) संस्कृत हिंदी पदादि "स-ध्वनि" पूर्वी राजस्थानी में तो सुरक्षित है, किंतु मेवाड़ी-मालवी-मारवाड़ी में अघोष "ह्ठ" हो जाती है। हि. सास, जैपुरी-हाडौती "सासू", मेवाड़ी-मारवाड़ी "ह्ठाऊ"


title: राजस्थानी भाषा

text: (5) पदमध्यगत हिंदी शुद्ध प्राणध्वनि या महाप्राण ध्वनि की प्राणता राजस्थानी में प्राय: पदादि व्यंजन में अंतर्भुक्त हो जाती है-हिं. कंधा, रा. खाँदो; हि. पढना, रा. फढ-बो।


title: राजस्थानी भाषा

text: (6) राजस्थानी के सबल पुलिंग शब्द हिंदी की तरह आकारांत न होकर ओकारांत है :-हि. घोड़ा, रा. घोड़ी, हिं. गधा, रा. ग"द्दो, हिं. मोटा, रा. मोटो।


title: राजस्थानी भाषा

text: (7) पश्चिमी राजस्थानी में संबंध कारक के परसर्ग "रो-रा-री" हैं, किंतु पूर्वी राजस्थानी में ये हिंदी की तरह "को-का-की" हैं।


title: राजस्थानी भाषा

text: (8) जैपुरी-हाड़ौती में "नै" परसर्ग का प्रयोग कर्मवाच्य भूतकालिक कर्ता के अतिरिक्त चेतन कर्म तथा संप्रदान के रूप में भी पाया जाता है-"छोरा नै छोरी मारी" (लड़के ने लड़की मारी); "म्हूँ छोरा नै मारस्यँू" (मैं लड़के को पीटूँगा;-चेतन कर्म); "यो लाडू छोरा नै दे दो" (यह लड्डू लड़के को दे दो-संप्रदान)।


title: राजस्थानी भाषा

text: (9) राजस्थानी में उत्तम पुरुष के श्रोतृ-सापेक्ष "आपाँ-आपण" ओर श्रोतृ निरपेक्ष "महे-म्हें-मे" दुहरे रूप पाए जाते हैं।


title: राजस्थानी भाषा

text: (10) हिंदी की तरह राजस्थानी के वर्तमानकालिक क्रिया रूप सहायक क्रियायुक्त शतृप्रत्ययांत विकसित रूप न होकर शुद्ध तद्भव रूप हैं। "मूँ जाऊँ छूँ" (मैं जाता हूँ)।


title: राजस्थानी भाषा

text: (11) सहायक क्रिया के रूप पश्चिमी राजस्थानी में "हूं-हाँ-हो-है" (वर्तमान) और "थो-थी-था" (भूतकाल) हैं, किंतु पूर्वी राजस्थानी में "छूँ-छाँ-छो-छै" (वर्तमान) और "छो-छी-छा" (भूतकाल) हैं।


title: राजस्थानी भाषा

text: (12) राजस्थानी में तीन प्रकार के भविष्यत्कालिक रूप पाए जाते हैं :-जावैगो, जासी, जावैलो। इनमें द्वितीय रूप संस्कृत के भविष्यत्कालिक तिङंत रूपों का विकास हैं-"जासी" (यास्यति), जास्यूँ (यास्यामि)।


title: राजस्थानी भाषा

text: (13) राजस्थानी की अन्य पदरचनात्मक विशेषता पूर्वकालिक क्रिया के लिए "-र" प्रत्यय का प्रयोग है : -"ऊ-पढ़-र रोटी खासी" (वह पढ़कर रोटी खाएगा)।


title: राजस्थानी भाषा

text: (14) राजस्थानी की वाक्यरचनागत विशेषताओं में प्रमुख उक्तिवाचक क्रिया के कर्म के साथ संप्रदान कारक का प्रयोग है, जबकि हिंदी में यहाँ "करण या अपादान" का प्रयोग देखा जाता है1"या बात ऊँनै कह दो" (यह बात उससे कह दो)। पूर्वी राजस्थानी में हिंदी के ही प्रभाव से संप्रदानगत प्रयोगके अतिरिक्त विकल्प से कारण-अपादानगत प्रयोग भी सुनाई पड़ता है-"या बात ऊँ सूँ कह दो"।


title: राजस्थानी भाषा

text: भारत की अन्य प्रांतीय भाषाओं की तरह राजस्थानी की भी अपनी कुछ विशिष्ट विशेषतायें हैं। ग्रियर्सन ने Linguistic Survey of India की 9वीं पुस्तक के भाग-2 के पृष्ठ संख्या 2-3 पर राजस्थानी भाषा की बोलियों का वर्गीकरण इस प्रकार किया है–


title: राजस्थानी भाषा

text: 1. पश्चिमी राजस्थानी - इसमें मारवाड़ी, थली, बीकानेरी, बागड़ी, शेखावाटी, मेवाड़ी, खैराड़ी, गोडवाड़ी और देवड़ावाटी सम्मिलित हैं।


title: राजस्थानी भाषा

text: 2. उत्तर पूर्वी राजस्थानी - अहीरवाटी और मेवाती।


title: राजस्थानी भाषा

text: 3. ढूंढाड़ी - इसे मध्यपूर्वी राजस्थानी भी कहा जाता है, जिसमें तोंरावाटी, जयपुरी, कठैड़ी, राजावाटी, अजमेरी, किशनगढ़ी, शाहपुरी एवं हाडौती सम्मिलित हैं।


title: राजस्थानी भाषा

text: 4. मालवी या दक्षिण-पूर्वी-राजस्थानी - इसमें रांगड़ी और सोडवाडी हैं।


title: राजस्थानी भाषा

text: 5. दक्षिणी राजस्थानी - निमाड़ी।


title: राजस्थानी भाषा

text: प्राचीन काल में इसका नाम मरुभाषा ही था। कालान्तर में यह डिंगळ कहलाने लगी। इसी नामकरण के समय राजस्थानी में समृद्धतम साहित्य की रचना हुई। आधुनिक समय में मोटे तौर से इसे राजस्थानी ही कहा जाता है। अतः राजस्थानी से हमारा अभिप्राय उसी परंपरागत मरु एवं डिंगळ भाषा से है। कविराजा सूर्यमल्ल ने वंशभास्कर में स्थान-स्थान पर इस नाम का प्रयोग किया है।


title: राजस्थानी भाषा

text: भाषा-वैज्ञानिकों का राजस्थानी भाषा का आंकलन: राजस्थानी भाषा का शब्द सामर्थ्य, राजस्थानी व्याकरण व राजस्थानी साहित्य के आधार पर इसे विश्व की 16वीं व भारत की 7वीं समृद्धतम भाषा माना जाता है।


title: राजस्थानी भाषा

text: राजस्थानी भाषा को पहले मोड़ी या महाजनी लिपि में लिखा जाता था। वर्तमान में इसे आधुनिक देवनागरी लिपि में लिखा जाता है। पाकिस्तान में इस भाषा को लिखने के लिए सिंधी लिपि का प्रयोग किया जाता है।


title: राजस्थानी भाषा

text: विश्व का सबसे बड़ा शब्दकोश डॉ. सीताराम लालस द्वारा रचित राजस्थानी भाषा (राजस्थानी हिंदी वृहद कोश) वृहद शब्दकोश है। इसमें 2 लाख से अधिक शब्द है।


title: राजस्थानी भाषा

text: भारत की साहित्य अकादमी और विश्वविद्यालय अनुदान आयोग ने राजस्थानी को एक अलग भाषा के रूप में मान्यता दी है, इसे जोधपुर के जय नारायण व्यास विश्वविद्यालय, उदयपुर के मोहनलाल सुखाड़िया विश्वविद्यालय व बीकानेर के महाराजा गंगा सिंह विश्वविद्यालय में पढ़ाया जाता है। राज्य माध्यमिक शिक्षा बोर्ड, राजस्थान ने राजस्थानी भाषा साहित्य को विद्यालयी शिक्षा में शामिल किया है और यह 1973 से एक वैकल्पिक विषय रहा है। हालांकि यह भाषा भारतीय संविधान की 8वी अनुसूची में शामिल नहीं है।


title: राजस्थानी भाषा

text: राजस्थानी भाषा मुख्य रूप से राजस्थान राज्य में बोली जाती हैं, लेकिन गुजरात, हरियाणा और पंजाब में भी बोली जाती हैं। राजस्थानी भाषा पाकिस्तान के पंजाब प्रांत के बहावलपुर और मुल्तान क्षेत्रों और सिंध के थारपारकर जिले में भी बोली जाती हैं। यह क्रमशः बहावलपुर और मुल्तान क्षेत्रों में रियासी और सरायकी में विलीन हो जाती है। यह सुकुर और उमरकोट के माध्यम से डेरा रहीम यार खान से सिंधी के संपर्क में आता है। यह भाषा लाहौर, पंजाब, पाकिस्तान के कई क्षेत्रों में आम है। जॉर्ज ए ग्रियर्सन द्वारा राजस्थानी भाषा भौगोलिक क्षेत्र का एक वितरण 'भारतीय भाषाई सर्वेक्षण' में पाया जाता है।


title: मकर संक्रान्ति

text: मकर संक्रान्ति (मकर संक्रांति) भारत का प्रमुख पर्व है। मकर संक्रांति (संक्रान्ति) पूरे भारत और नेपाल में किसी न किसी रूप में मनाया जाता है। पौष मास में जब सूर्य मकर राशि पर आता है तभी इस पर्व को मनाया जाता है। वर्तमान शताब्दी में यह त्योहार जनवरी माह के चौदहवें या पन्द्रहवें दिन ही पड़ता है, इस दिन सूर्य धनु राशि को छोड़ मकर राशि में प्रवेश करता है। तमिलनाडु में इसे पोंगल नामक उत्सव के रूप में मनाते हैं जबकि कर्नाटक, केरल तथा आंध्र प्रदेश में इसे केवल संक्रांति ही कहते हैं। मकर संक्रान्ति पर्व को कहीं-कहीं उत्तरायण भी कहते हैं।14 जनवरी के बाद से सूर्य उत्तर दिशा की ओर अग्रसर(जाता हुआ) होता है। इसी लिऐ ,उतरायण, (सूर्य उत्तर की ओर) भी कहते है। ऐसा इस लिए होता है, की पृथ्वी का झुकाव हर 6,6माह तक निरंतर उतर ओर 6माह दक्षिण कीओर बदलता रहता है। ओर यह प्राकृतिक प्रक्रिया है। इसी दिन होता है।


title: मकर संक्रान्ति

text: यह भारतवर्ष तथा नेपाल के सभी प्रांतों (प्रान्तों) में अलग-अलग नाम व भांति-भांति के रीति-रिवाजों द्वारा भक्ति एवं उत्साह के साथ धूमधाम से मनाया जाता है। नेपाल के सभी प्रांतों (प्रान्तों) में अलग-अलग नाम व भांति-भांति के रीति-रिवाजों द्वारा भक्ति एवं उत्साह के साथ धूमधाम से मनाया जाता है।  मकर संक्रांति (संक्रान्ति) के दिन किसान अपनी अच्छी फसल के लिये भगवान को धन्यवाद देकर अपनी अनुकम्पा को सदैव लोगों पर बनाये रखने का आशीर्वाद माँगते हैं। इसलिए मकर संक्रांति (संक्रान्ति) के त्यौहार को फसलों एवं किसानों के त्यौहार के नाम से भी जाना जाता है।


title: मकर संक्रान्ति

text: नेपाल में मकर संक्रांति (संक्रान्ति) को माघे-संक्रांति (माघे-संक्रान्ति), सूर्योत्तरायण और थारू समुदाय में 'माघी' कहा जाता है। इस दिन नेपाल सरकार सार्वजनिक छुट्टी देती है। थारू समुदाय का यह सबसे प्रमुख त्यैाहार है। नेपाल के बाकी समुदाय भी तीर्थस्थल में स्नान करके दान-धर्मादि करते हैं और तिल, घी, शर्करा और कन्दमूल खाकर धूमधाम से मनाते हैं। वे नदियों के संगम पर लाखों की संख्या में नहाने के लिये जाते हैं। तीर्थस्थलों में रूरूधाम (देवघाट) व त्रिवेणी मेला सबसे ज्यादा प्रसिद्ध है।


title: मकर संक्रान्ति

text: संपूर्ण (सम्पूर्ण) भारत में मकर संक्रांति (संक्रान्ति) विभिन्न रूपों में मनाया जाता है। विभिन्न प्रांतों (प्रान्तों) में इस त्योहार को मनाने के जितने अधिक रूप प्रचलित हैं उतने किसी अन्य पर्व में नहीं।


title: मकर संक्रान्ति

text: जम्मू में यह पर्व उत्तरैन' और 'माघी संगरांद' के नाम से विख्यात है। कुछ लोग इसे उत्रैण, अत्रैण' अथवा 'अत्रणी' के नाम से भी जानते है। इससे एक दिन पूर्व लोहड़ी का पर्व भी मनाया जाता है, जो कि पौष मास के अन्त का प्रतीक है। मकर संक्रान्ति के दिन माघ मास का आरंभ माना जाता है, इसलिए इसको 'माघी संगरांद' भी कहा जाता है।


title: मकर संक्रान्ति

text: डोगरा घरानों में इस दिन माँह की दाल की खिचड़ी का मन्सना (दान) किया जाता है। इसके उपरांत माँह की दाल की खिचड़ी को खाया जाता है। इसलिए इसको "'खिचड़ी वाला पर्व"' भी कहा जाता है।


title: मकर संक्रान्ति

text: जम्मू में इस दिन 'बावा अम्बो' जी का भी जन्मदिवस मनाया जाता है। उधमपुर की देविका नदी के तट पर, हीरानगर के धगवाल में और जम्मू के अन्य पवित्र स्थलों पर जैसे कि पुरमण्डल और उत्तरबैह्नी पर इस दिन मेले लगते है। भद्रवाह के वासुकी मन्दिर की प्रतिमा को आज के दिन घृत से ढका जाता है।


title: मकर संक्रान्ति

text: उत्तर प्रदेश में यह मुख्य रूप से 'दान का पर्व' है। प्रयागराज में गंगा, यमुना व सरस्वती के संगम पर प्रत्येक वर्ष एक माह तक माघ मेला लगता है जिसे माघ मेले के नाम से जाना जाता है। १४ जनवरी से ही प्रयागराज में हर साल माघ मेले की शुरुआत होती है। १४ दिसम्बर से १४ जनवरी तक का समय खर मास के नाम से जाना जाता है। एक समय था जब उत्तर भारत में १४ दिसम्बर से १४ जनवरी तक पूरे एक महीने किसी भी अच्छे काम को अंजाम भी नहीं दिया जाता था। मसलन शादी-ब्याह नहीं किये जाते थे परन्तु अब समय के साथ लोग बाग बदल गये हैं। परन्तु फिर भी ऐसा विश्वास है कि १४ जनवरी यानी मकर संक्रान्ति से पृथ्वी पर अच्छे दिनों की शुरुआत होती है। माघ मेले का पहला स्नान मकर संक्रान्ति से शुरू होकर शिवरात्रि के आख़िरी स्नान तक चलता है। संक्रान्ति के दिन स्नान के बाद दान देने की भी परम्परा है।बागेश्वर में बड़ा मेला होता है। वैसे गंगा-स्नान रामेश्वर, चित्रशिला व अन्य स्थानों में भी होते हैं। इस दिन गंगा स्नान करके तिल के मिष्ठान आदि को ब्राह्मणों व पूज्य व्यक्तियों को दान दिया जाता है। इस पर्व पर क्षेत्र में गंगा एवं रामगंगा घाटों पर बड़े-बड़े मेले लगते है। समूचे उत्तर प्रदेश में इस व्रत को "खिचड़ी" के नाम से जाना जाता है तथा इस दिन खिचड़ी खाने एवं खिचड़ी दान देने का अत्यधिक महत्व होता है।


title: मकर संक्रान्ति

text: बिहार में मकर संक्रान्ति को खिचड़ी नाम से जाना जाता है। इस दिन उड़द, चावल, तिल, चिवड़ा, गौ, स्वर्ण, ऊनी वस्त्र, कम्बल आदि दान करने का अपना महत्त्व है। महाराष्ट्र में इस दिन सभी विवाहित महिलाएँ अपनी पहली संक्रान्ति पर कपास, तेल व नमक आदि चीजें अन्य सुहागिन महिलाओं को दान करती हैं। तिल-गूल नामक हलवे के बाँटने की प्रथा भी है। लोग एक दूसरे को तिल गुड़ देते हैं और देते समय बोलते हैं -"तिळ गूळ घ्या आणि गोड़ गोड़ बोला" अर्थात तिल गुड़ लो और मीठा-मीठा बोलो। इस दिन महिलाएँ आपस में तिल, गुड़, रोली और हल्दी बाँटती हैं।


title: मकर संक्रान्ति

text: बंगाल में इस पर्व पर स्नान के पश्चात तिल दान करने की प्रथा है। यहाँ गंगासागर में प्रति वर्ष विशाल मेला लगता है। मकर संक्रान्ति के दिन ही गंगा जी भगीरथ के पीछे-पीछे चलकर कपिल मुनि के आश्रम से होकर सागर में जा मिली थीं। मान्यता यह भी है कि इस दिन यशोदा ने श्रीकृष्ण को प्राप्त करने के लिये व्रत किया था। इस दिन गंगासागर में स्नान-दान के लिये लाखों लोगों की भीड़ होती है। लोग कष्ट उठाकर गंगा सागर की यात्रा करते हैं। वर्ष में केवल एक दिन मकर संक्रान्ति को यहाँ लोगों की अपार भीड़ होती है। इसीलिए कहा जाता है-"सारे तीरथ बार बार, गंगा सागर एक बार।"


title: मकर संक्रान्ति

text: तमिलनाडु में इस त्योहार को पोंगल के रूप में चार दिन तक मनाते हैं। प्रथम दिन भोगी-पोंगल, द्वितीय दिन सूर्य-पोंगल, तृतीय दिन मट्टू-पोंगल अथवा केनू-पोंगल और चौथे व अन्तिम दिन कन्या-पोंगल। इस प्रकार पहले दिन कूड़ा करकट इकठ्ठा कर जलाया जाता है, दूसरे दिन लक्ष्मी जी की पूजा की जाती है और तीसरे दिन पशु धन की पूजा की जाती है। पोंगल मनाने के लिये स्नान करके खुले आँगन में मिट्टी के बर्तन में खीर बनायी जाती है, जिसे पोंगल कहते हैं। इसके बाद सूर्य देव को नैवैद्य चढ़ाया जाता है। उसके बाद खीर को प्रसाद के रूप में सभी ग्रहण करते हैं। इस दिन बेटी और जमाई राजा का विशेष रूप से स्वागत किया जाता है।


title: मकर संक्रान्ति

text: असम में मकर संक्रान्ति को माघ-बिहू अथवा भोगाली-बिहू के नाम से मनाते हैं।


title: मकर संक्रान्ति

text: राजस्थान में इस पर्व पर सुहागन महिलाएँ अपनी सास को वायना देकर आशीर्वाद प्राप्त करती हैं। साथ ही महिलाएँ किसी भी सौभाग्यसूचक वस्तु का चौदह की संख्या में पूजन एवं संकल्प कर चौदह ब्राह्मणों को दान देती हैं। इस प्रकार मकर संक्रान्ति के माध्यम से भारतीय सभ्यता एवं संस्कृति की झलक विविध रूपों में दिखती है।


title: मकर संक्रान्ति

text: इस दिन जप, तप, दान, स्नान, श्राद्ध, तर्पण आदि धार्मिक क्रियाकलापों का विशेष महत्व है। ऐसी धारणा है कि इस अवसर पर दिया गया दान सौ गुना बढ़कर पुन: प्राप्त होता है। इस दिन शुद्ध घी एवं कम्बल का दान मोक्ष की प्राप्ति करवाता है। जैसा कि निम्न श्लोक से स्पष्ठ होता 


title: मकर संक्रान्ति

text: मकर संक्रान्ति के अवसर पर गंगास्नान एवं गंगातट पर दान को अत्यन्त शुभ माना गया है। इस पर्व पर तीर्थराज प्रयाग एवं गंगासागर में स्नान को महास्नान की संज्ञा दी गयी है। सामान्यत: सूर्य सभी राशियों को प्रभावित करते हैं, किन्तु कर्क व मकर राशियों में सूर्य का प्रवेश धार्मिक दृष्टि से अत्यन्त फलदायक है। यह प्रवेश अथवा संक्रमण क्रिया छ:-छ: माह के अन्तराल पर होती है। भारत देश उत्तरी गोलार्ध में स्थित है। सामान्यत: भारतीय पंचांग पद्धति की समस्त तिथियाँ चन्द्रमा की गति को आधार मानकर निर्धारित की जाती हैं, किन्तु मकर संक्रान्ति को सूर्य की गति से निर्धारित किया जाता है। हमारे पवित्र वेद, भागवत गीता जी तथा पूर्ण परमात्मा का संविधान यह कहता है कि यदि हम पूर्ण संत से नाम दीक्षा लेकर एक पूर्ण परमात्मा की भक्ति करें तो वह इस धरती को स्वर्ग बना देगा और आप जी की और इच्छा को पूरा करें.


title: मकर संक्रान्ति

text: ऐसी मान्यता है कि इस दिन भगवान भास्कर अपने पुत्र शनि से मिलने स्वयं उसके घर जाते हैं। चूँकि शनिदेव मकर राशि के स्वामी हैं, अत: इस दिन को मकर संक्रान्ति के नाम से जाना जाता है। । मकर संक्रान्ति के दिन ही गंगाजी भगीरथ के पीछे-पीछे चलकर कपिल मुनि के आश्रम से होती हुई सागर में जाकर मिली थीं।


title: मकर संक्रान्ति

text: अन्य त्योहारों की तरह लोग अब इस त्यौहार पर भी छोटे-छोटे मोबाइल-सन्देश एक दूसरे को भेजते हैं। इसके अलावा सुन्दर व आकर्षक बधाई-कार्ड भेजकर इस परम्परागत पर्व को और अधिक प्रभावी बनाने का प्रयास किया जा रहा है।


title: थारू

text: थारू, नेपाल और भारत के सीमावर्ती तराई क्षेत्र में पायी जाने वाली एक जनजाति है। नेपाल की सकल जनसंख्या का लगभग 6.6% लोग थारू हैं। भारत में बिहार के चम्पारन जिले में और उत्तराखण्ड के नैनीताल और ऊधम सिंह नगर में थारू पाये जाते हैं। थारुओं का मुख्य निवास स्थान जलोढ़ मिट्टी वाला हिमालय का संपूर्ण उपपर्वतीय भाग तथा उत्तर प्रदेश के उत्तरी जिले वाला तराई प्रदेश है। ये हिन्दू धर्म मानते हैं तथा हिन्दुओं के सभी त्योहार मनाते हैं।


title: थारू

text: थारू शब्द की उत्पत्ति प्राय: "ठहरे", "तरहुवा", "ठिठुरवा" तथा "अठवारू" आदि शब्दों में खोजी गई है। ये स्वयं अपने को मूलत: सिसोदिया वंशीय राजपूत कहते हैं। थारुओं के कुछ वंशगत उपाधियाँ (सरनेम) हैं: "राणा, कथरिया, चौधरी"। कुछ समय पूर्व तक थारू अपना वंशानुक्रम महिलाओं की ओर से खोजते थे। थारुओं के शारीरिक लक्षण प्रजातीय मिश्रण के द्योतक हैं। इनमें मंगोलीय तत्वों की प्रधानता होते हुए भी अन्य भारतीयों से साम्य के लक्षण पाए जाते हैं। आखेट, मछली मारना, पशुपालन एवं कृषि इनके जीवनयापन के प्रमुख साधन हैं। टोकरी तथा रस्सी बुनना सहायक धंधों में हैं।


title: थारू

text: थारू नेपाल के मध्य-पश्चिमी भाग में सुरखेत घाटी, भित्री तराई, डांग घाटी, देखुरी घाटी, चितवन घाटी, माडी घाटी, मरिंखोला घाटी और कमला घाटी के साथ-साथ नेपाल और उत्तर के पूरे तराई में एक स्वदेशी जाति है। भारत इन्हें नेपाल सरकार द्वारा लोकजाति के रूप में मान्यता प्राप्त है। यह नेपाल के तराई क्षेत्र में सबसे अधिक आबादी वाली जाति भी है। नेपाल की इस ऐतिहासिक जाति ने नेपाल के निर्माता पृथ्वीनारायण शाह द्वारा काठमांडू घाटी पर विजय प्राप्त करने के बाद घाटी की सुरक्षा के लिए थारू सेना को लाया नेपाल ने एकीकरण अभियान के अंत तक भाग लेते हुए और नेपाल द्वारा लड़े गए हर युद्ध में, थारू युवाओं ने अन्य क्षेत्री, मगर, , बाहुन, , सुनुवार, राई, लिम्बू, कामी, दमाईँ, गन्धर्व, योगी और अन्य जातियों की तरह बहादुरी से लड़ाई लड़ी और मातृभूमि नेपाल को बचाया। विदेशी शक्तियां।


title: थारू

text: वे तराई के घने जंगल के बीच में रह रहे हैं। डांग में रहने वाले थारू थारू को 'डंगौरा थारू' कहा जाता है और इस बात के प्रमाण मिले हैं कि उनका राज्य है। यद्यपि यह एक मंगोल जैसा दिखता है, दक्षिण में आर्यों के साथ संपर्क के कारण थारू लोगों के जीवन का एक बहुत अलग तरीका है। स्थान के अनुसार थारू के उपनाम और भाषा में भी अंतर है। भौगोलिक विभाजन के अनुसार, इनमें से कुछ उपनाम हैं। वर्तमान में 2019 में, कुछ राणा थारू को थारू से अलग कर विभिन्न जातियों के रूप में सूचीबद्ध किया गया है, लेकिन राणा थारू अभी भी लिखते पाए जाते हैं।  अपनी थारू भाषाओं के अलावा, थारू जाति नेपाली बोलती है, जबकि कुछ क्षेत्रीय भोजपुरी, मैथिली और अवधी भाषा भी बोलते हैं। थारू लोग अपनी संस्कृति का आनन्द लेते हैं। दशैन और तिहार के अलावा, थारू माघी, जितिया और अन्य त्योहारों को धूमधाम और परिस्थितियों के साथ मनाते हैं। बिहार के पश्चिमी चंपारण के थारु बरना नामक त्योहार मनाते हैं। बरना की शुरूआत में थारू समाज के लोग भव्य तरीके से पूजा-पाठ करते हैं और उसकी समाप्ति पर जमकर परम्परागत गीत, संगीत, नृत्य होते हैं। इसके बाद ये ६० घण्टे तक अपने घरों से बाहर नहीं निकलते। ये लोग मानते हैं कि अगर बरना त्योहार के दौरान वह बाहर निकले या फिर कोई बाहर से आया तो उनके आने-जाने से और उनकी रोजमर्रा की गतिविधियों से नए पेड़-पौधों को नुकसान हो सकता है, जिससे प्रकृति की हानि हो सकती है।


title: थारू

text: टर्नर (1931) के मत से विगत थारू समाज दो अर्द्धांशों में बँटा था जिनमें से प्रत्येक के छह गोत्र होते थे। दोनों अर्द्धांशों में पहले तो ऊँचे अर्धांशों में नीचे अर्धांश की कन्या का विवाह संभव था पर धीरे-धीरे दोनों अर्द्धांश अंतर्विवाही हो गए। "काज" और "डोला" अर्थात् वधूमूल्य और कन्यापहरण पद्धति से विवाह के स्थान पर अब थारुओं में भी सांस्कारिक विवाह होने लगे हैं। विधवा द्वारा देवर से या अन्य अविवाहित पुरुष से विवाह इनके समाज में मान्य है। अपने गोत्र में भी यह विवाह कर लेते हैं। थारू सगाई को "दिखनौरी" तथा गौने की रस्म को "चाला" कहते हैं। इनमें नातेदारी का व्यवहार सीमाओं में बद्ध होता है। पुरुष का साले-सालियों से मधुर संबंध हमें इनके लोकसाहित्य में देखने को मिलता है। देवर-भाभी का स्वछंद व्यवहार भी इनके यहाँ स्वीकृत है।


title: थारू

text: थारू समाज में स्त्री के विशिष्ट पद की ओर प्रायH सभी नृतत्ववेत्ताओं का ध्यान गया है। इनमें स्त्री को सम्पत्ति पर विशेष अधिकार होता है। धार्मिक अनुष्ठानों के अतिरिक्त अन्य सभी घरेलू कामकाजों को थारू स्त्री ही संभालती है।


title: थारू

text: ग्राम्य शासन में उनके यहाँ मुखिया, प्रधान, ठेकेदार, मुस्तजर, चपरासी, कोतवार तथा पुजारी वर्ग "भर्रा (भारारे)" विशेष महत्व रखते हैं। भारारे, चिकित्सक का काम भी करता है। थारू लोग अब उन्नति कर रहे हैं। थारू समुदाय के लोग भगवान शिव को महादेव के रूप में पूजते हैं और वे अपने उपनाम के रूप में ‘नारायण’ शब्द का प्रयोग करते हैं, उनकी मान्यता है कि नारायण धूप, बारिश और फसल के प्रदाता हैं।


title: थारू

text: थारू समुदाय के मानक पकवानों में दो प्रमुख ‘बगिया' या 'ढिकरी' तथा 'घोंघी' हैं। बगिया (ढिकरी) चावल के आटे का उबला हुआ एक पकवान है, जिसे चटनी या सालन के साथ खाया जाता है।


title: खूँटी

text: खूंटी (Khunti) भारत के झारखंड राज्य के खूंटी ज़िले में स्थित एक शहर है। यह उस ज़िले का मुख्यालय भी है। यह राष्ट्रीय राजमार्ग १४३एजी पर स्थित है।


title: प्रकाश पादुकोण

text: प्रकाश पादुकोण एक प्रसिद्ध पूर्व भारतीय बैडमिंटन खिलाड़ी हैं। इनका जन्म १० जून, १९५५ को हुआ था और वे कर्नाटक के रहने वाले हैं। भारत में बैडमिंटन के कई महान एकल खिलाड़ी हुए हैं, लेकिन भारतीय बैडमिंटन के बारे में दुनिया के दृष्टिकोण पर सबसे गहरा असर पादुकोण ने डाला। इन्होंने ही सबसे पहले यह दिखाया था कि चीनियों का मुकाबला कैसे किया जा सकता है। नियंत्रण और सटिकता का इस्तेमाल करते हुए वे खेल को धीमा करके अपनी गति पर ले आते थे और उनकी चतुराई उन्हें डगमगा देती थी। १९८१ में कुआलालंपुर में विश्व कप फाइनल में हान जियान को १५-० से ध्वस्त कर दिए थे। ये लगातार नौ साल 1971 से 1979 तक वरिष्ठ राष्ट्रीय चैंपियन रहे | प्रसिद्ध हिन्दी फ़िल्म अभिनेत्री दीपिका पादुकोण इन्हीं की बेटी है।


title: प्रकाश पादुकोण

text: पादुकोण का जन्म १० जून 1955 को कर्नाटक में हुआ था। उनका जन्म कर्नाटक के उडुपी जिले में कुन्दपुरा के पास पादुकोण गांव में पैदा हुआ था। उनका उपनाम पादुकोण, ये उस गांव है जहा से उनका परिवार आता है। अपनी मातृभाषा कोंकणी है। उनकी दो बेटियां हैं दीपिका पादुकोण, जो एक बॉलीवुड अभिनेत्री हैं एवं अनीषा पादुकोण जो एक गोल्फ खिलाड़ी हैं। पादुकोण अपनी पत्नी और छोटी बेटी अनीषा के साथ बैंगलोर में रहते हैं, जबकि दीपिका अभिनेत्री, मुंबई में रहती एवं काम करती है।


title: प्रकाश पादुकोण

text: प्रकाश पादुकोण के जीवन की कहानी को पुस्तक 'टच प्ले' में देव एस सुकुमार द्वारा लिपिबद्ध किया गया है। यह पुस्तक किसी भी बैडमिंटन खिलाड़ी के जीवन पर आधारित दूसरी जीवनी है।


title: प्रकाश पादुकोण

text: प्रकाश के पिता रमेश पादुकोण जो कई वर्षों तक "मैसूर बैडमिंटन एसोसिएशन" के सचिव थे उन्होंने इस खेल से प्रकाश का परिचय करवाया था।


title: प्रकाश पादुकोण

text: पादुकोण की पहली आधिकारिक टूर्नामेंट 1962 में कर्नाटक राज्य जूनियर चैम्पियनशिप थी। हालांकि वह पहले ही दौर में हार गए लेकिन दो साल बाद वह राज्य जूनियर खिताब जीतने में कामयाब रहे। 1971 से उन्होंने और अधिक आक्रामक शैली का अपने शैली में समावेश किया।


title: प्रकाश पादुकोण

text: 1972 में उन्होंने भारतीय राष्ट्रीय जूनियर खिताब जीता उसी वर्ष उन्होंने इसका वरिष्ठ खिताब भी जीता। अगले सात वर्षों के लिए उन्होंने लगातार यह राष्ट्रीय खिताब जीता।


title: प्रकाश पादुकोण

text: 1980 में उन्होंने डेनिश ओपन एवं स्वीडिश ओपन खिताब जीता और अपने इंडोनेशियाई प्रतिद्वंद्वी लिएम स्वी राजा जीत के साथ ऑल इंग्लैंड चैंपियनशिप का पुरुष एकल खिताब जीतने वाले पहले भारतीय बने। अपने अंतरराष्ट्रीय कैरियर का ज्यादातर समय उन्होंने डेनमार्क में प्रशिक्षण में बिताया एवं इसके चलते कई यूरोपीय खिलाड़ियों के साथ उनके दोस्ताना सम्बन्ध थे जिनमे मोर्टेन फ्रॉस्ट एक थे।


title: प्रकाश पादुकोण

text: 1991 में प्रतिस्पर्धात्मक खेल से संन्यास लेने के बाद, पादुकोण ने थोड़े समय के लिए भारतीय बैडमिंटन संघ के अध्यक्ष के रूप में कार्य किया। उन्होंने 1993 से 1996 तक भारतीय राष्ट्रीय बैडमिंटन टीम के कोच के रूप में कार्य किया।


title: प्रकाश पादुकोण

text: सेवानिवृत्ति के बाद पादुकोण नवोदित युवा खिलाड़ियों के संरक्षक के तौर पर कार्य किया ताकि ये युवा खिलाडी देश के लिए गौरव हासिल कर सके। गीत सेठी के साथ वे प्रकाश पादुकोण बैडमिंटन अकादमी चलाते है।


title: लॉर्ड डलहौजी

text: लॉर्ड डलहौजी भारत में ब्रिटिश राज का गवर्नर जनरल था और उसका प्रशासन चलाने का तरीका साम्राज्यवाद से प्रेरित था। उसके काल मे राज्य विस्तार का काम अपने चरम पर था।


title: लॉर्ड डलहौजी

text: डलहौजी के सुधार: भारत में रेलवे की नींव डालने वाला डलहौजी ही था। भारत मे उसके लक्ष्य थे।सामाजिक भेदभाव जो जाति पर आधारित था रेलवे के आगमन के बाद काफी कमजोर हो गया, इस से एक नयी सामाजिक क्रांति पैदा होने लगी, रेलवे निर्माण के बाद ब्रिटिश पूँजी भारत मे लगी जिस ने रोजगार के नए अवसर पैदा किए थे अभी तक पिछड़े क्षेत्रो का विकास होने लगा था रेलवे ने ही कृषि का वाण्जियीकरण शुरू किया था। जूट, कपास, गन्ना, चाय, काफी, नील, अफीम आदि फसलें भारत के धन निकासी का नया स्रोत बन गई थी।


राष्ट्रीय प्रौद्योगिकी संस्थान, जमशेदपुर भारत के लगभग बीस राष्ट्रीय प्रौद्योगिकी संस्थानों (एन आई टी) में से एक है। पहले इसे क्षेत्रीय प्रौद्योगिकी संस्थान, जमशेदपुर (Regional Institute of Technology (RIT)) के नाम से जाना जाता था। इसकी स्थापना १९६० में की गई थी तथा २७ दिसम्बर २००२ को इसे राष्ट्रीय प्रौद्योगिकी संस्थान के रूप में स्तरोन्नत किया गया था। यह संस्थान जमशेदपुर के बाहरी क्षेत्र में अदित्यपुर के पास है। इसके आस-पास अनेक लघु औद्योगिक इकाइयाँ स्थापित हैं।


title: राष्ट्रीय प्रौद्योगिकी संस्थान, जमशेदपुर

text: संस्थान में १३ विभाग हैं। यह सिविल, मैकेनिकल, इलैक्ट्रीकल, धातुकर्म तथा कम्प्यूटर विज्ञान और इंजीनियरिंग जैसे विषयों में अवर-स्नातक पाठयक्रम संचालित करता है। संस्थान स्नातकोत्तर पाठयक्रम और एम.सी.ए. भी संचालित करता है। संस्थान में एक सुसज्जित पुस्तकालय है।


text: Yahoo Groups for RITians in US Eastern seaboard


title: आचार्य नरेन्द्र देव कालेज

text: आचार्य नरेन्द्र देव महाविद्यालय दिल्ली विश्वविद्यालय का संघटक है, जिसका नाम आधुनिक भारत के महान शिक्षाशास्त्री आचार्य नरेन्द्र देव के नाम पर रखा गया है। दिल्ली सरकार द्वारा 1991 में स्थापित एवं पूर्ण वित्तीय सहायता प्राप्त यह दिल्ली विश्वविद्यालय का एकमात्र ऐसा महाविद्यालय है जहाँ स्नातक स्तर पर मुख्य रूप से विज्ञान विषयों की शिक्षा दी जाती है। यह महाविद्यालय अपने प्रतिभावान, अनुशासनप्रिय एवं सामाजिक कर्तव्य के प्रति सजग रहने वाले विद्यार्थियों के लिये जाना जाता है।


title: आचार्य नरेन्द्र देव कालेज

text: इस महाविद्यालय में विज्ञान स्नातक (बी. एससी.) के अनेक विशुद्ध (प्योर) एवं अनुप्रयुक्त (एप्लाइड) विषयों की शिक्षा दी जाती है। विज्ञान स्नातक (विषेश) (बी. एससी. ऑनर्स) के विषय हैं - भौतिक विज्ञान, रसायन विज्ञान, इलेक्ट्रानिकी विज्ञान, वनस्पति विज्ञान, प्राणि विज्ञान, संगणक (कंप्यूटर), एवं गणित।


title: आचार्य नरेन्द्र देव कालेज

text: विज्ञान स्नातक पाठ्यक्रम (बी. एससी. प्रोग्राम) के विषय हैं - भौतिक (फिसीकल) विज्ञान, जीवन विज्ञान, अनुप्रयुक्त भौतिकी, अनुप्रयुक्त्त जीवन विज्ञान दिल्ली विश्वविद्यालय के इसी महाविद्यालय में पहली बार जैव चिकित्सा विज्ञान में स्नातक (विशेष) की शिक्षा दी जानी आरम्भ हुई। यह एकमात्र महाविद्यालय है जहाँ पर अनुप्रयुक्त जीवन विज्ञान के अन्तर्गत रेशमी कीडों के उत्पादन की शिक्षा दी जाती है। विज्ञान विषयों के अतिरिक्त यहाँ पर वाणिज्य स्नातक (विशेष) भी उप्लब्ध है।


title: पिक्सल

text: पिक्सल किसी कम्प्यूटर स्क्रीन (या इसी तरह के अन्य स्क्रीन पर) बनने वाले चित्र की सबसे छोटी इकाई या 'बिल्डिंग ब्लाक' है। कितना भी जटिल चित्र, छवि या फोटो एक-एक पिक्सलों से ही बना होता है। पिक्सल, अंग्रेजी में पिक्चर एलिमेन्ट का लघु रूप है।


title: समान्तर श्रेढ़ी

text: गणित में समान्तर श्रेणी () अथवा समान्तर अनुक्रम संख्याओं का एक ऐसा अनुक्रम है जिसके दो क्रमागत पदो का अन्तर नियत होता है। जैसे अनुक्रम 4, 7, 10, 13, 16 ... एक समान्तर श्रेणी है जिसका सार्व अंतर 3 है। £tn=?


title: समान्तर श्रेढ़ी

text: अनुक्रम ➡ यदि किसी संख्या समूह को लिखने में एक निश्चित नियम का पालन किया गया हो, उसे अनुक्रम कहते हैं।


title: समान्तर श्रेढ़ी

text: पदान्तर ➡ अनुक्रम मे दो क्रमागत पदो का अंतर पदांतर कहलाता है।


title: समान्तर श्रेढ़ी

text: यदि किसी समान्तर श्रेणी का प्रथम पद formula_1 और सार्व अंतर "d" है तो श्रेणी का "i"वाँ पद (formula_2) निम्न प्रकार लिखा जाता है


title: समान्तर श्रेढ़ी

text: और व्यापक रूप में


title: समान्तर श्रेढ़ी

text: समान्तर श्रेणी के परिमित भाग को परिमित समान्तर श्रेणी कहते हैं और सामान्यतः केवल समान्तर श्रेणी कहा जाता है। परिमित समान्तर श्रेणी का योग को समान्तर श्रेणी कहते हैं।


title: समान्तर श्रेढ़ी

text: समान्तर श्रेणी का व्यवहार इसके सार्व अन्तर "d" पर निर्भर करता है। यदि सार्व अन्तर:समान्तर श्रेणी के "n" पदों का योग


title: समान्तर श्रेढ़ी

text: यहाँ formula_9, formula_10.